Matawang Ini Curi Peluang Untuk Menyinar Di Tengah Kesuraman USD

Dolar greenback meneruskan pergerakan tidak bermaya pada sesi Eropah, memberi peluang buat beberapa matawang utama untuk mencatat peningkatan.
Memasuki sesi Eropah, indeks dolar dilihat terus bergerak di sekitar harga 95.75 berbanding enam matawang utama lain.
Antara faktor yang dilihat membantutkan kenaikan US dolar adalah, penanda aras hasil bon AS 10 tahun yang kekal di bawah tahap 1.60% selepas susut hampir 3% pada sesi sebelum ini.
Kemerosotan ini memberi peluang matawang yen untuk menghapuskan kerugian mingguannya, tetapi kekal didagangkan di paras terendah 4 setengah bulan berbanding USD.
 Data tuntutan pengangguran Amerika Syarikat menjadi satu-satunya faktor yang dijadikan tumpuan pelabur pada sesi New York nanti.
Pada sesi dagangan hari ini, dolar kiwi dilihat lebih menyinar selepas tinjauan Bank Pusat New Zealand (RBNZ) menunjukkan inflasi jangka pendek dijangka meningkat pada suku keempat.
Ini secara tidak langsung menyokong pandangan untuk melihat RBNZ melaksanakan lebih banyak pengetatan pada masa akan datang.
Sementara matawang pound pula terus mendapat sokongan daripada bacaan kuat dalam data inflasi UK yang meningkat ke paras tertinggi 10 tahun pada bulan Oktober, sekali gus menambah tekanan buat Bank Pusat England (BOE) untuk menaikkan kadar faedahnya.


7 News Besar Tumpuan Pasaran Minggu Ini (5-9 Mac)

Pasaran forex pada minggu ini akan memberi tumpuan kepada empat mesyuarat bank pusat utama dunia yang termasuk ECB (European Central Bank), BoJ (Bank of Japan), BoC (Bank of Canada) dan RBA Reserve Bank of Australia.
Selain itu, data NFP (Non-Farm Payroll) Amerika Syarikat juga akan dikeluarkan pada Jumaat. Sudah tentu data ini menjadi tumpuan pasaran setiap awal bulan kerana kesannya yang besar khususnya kepada pair US dolar.
Berikut adalah tujuh news besar tumpuan pasaran minggu ini:
#1 Data Sektor perkhidmatan UK (Isnin)
Sektor perkhidmatan adalah sektor ekonomi terpenting dalam ekonomi UK khususnya dalam sektor perbankan yang mana United Kingdom digelar sebagai pusat kewangan dunia. Oleh sebab itu, pada minggu ini ia menjadi antara tumpuan pasaran. Data PMI sektor perkhidmatan UK akan dikeluarkan pada Isnin pukul 5.30 petang.
#2 Mesyuarat Bank Pusat Australia, RBA (Selasa)
 Bank pusat Australia ini akan mengumumkan polisi semasanya pada Selasa pukul 11.30 pagi. Pasaran menjangka RBA akan mengekalkan kadar faedah sekali lagi di paras 1.50%. Ekonomi Australia ketika dalam keadaan baik tetapi bank pusat bimbang dengan hutang isirumah yang semakin meningkat dan kadar gaji yang perlahan. Bank pusat mengunjurkan kadar faedah akan dikekalkan di paras 1.50% sepanjang tahun ini.
#3 Mesyuarat Bank of Canada, BoC (Rabu)
Bank pusat Kanada juga dijangka akan mengekalkan kadar faedahnya pada Rabu pukul 11 malam. BoC menaikkan kadar faedahnya pada Januari selepas data pekerjaan merekodkan bacaan positif dua bualn berturut-turut. Namun, selepas daripada itu data pekerjaan merekodkan kejatuhan yang agak banyak. Kebimbangan bank pusat yang terbaru pula sudah tentu tindakan Trump yang meletakkan tariff kepada import keluli dan aluminium.
#4 Data imbangan perdagangan China (Khamis)
Data perdagangan China sebenarnya penting untuk dilihat oleh pasaran kerana ia menggambarkan kesihatan ekonomi global. Biasanya data perdagangan China banyak memberi kesan kepada matawang Aussie kerana kebergantungan Australia terhadap eksport ke negara ekonomi kedua terbesar dunia itu.
#5 Mesyuarat Bank Pusat Eropah, ECB (Khamis)
ECB seperti biasa akan mengumumkan polisi pada Khamis pukul 8.45 malam. ECB dijangka akan terus mengekalkan polisinya dan pasaran akan lebih menumpukan kepada panduan (guidance) yang diberikan oleh bank pusat. Selepas itu, pasaran akan berfokus kepada sidang media Mario Draghi pukul 9.30 malam selepas pengumuman dibuat 45 minit sebelum itu. Pasaran akan memberi tumpuan kepada komen ECB terhadap matawang Euro dan pembelian bon di masa hadapan.
#6 Mesyuarat Bank Pusat Jepun, BOJ (Jumaat)
Bank pusat Jepun akan mengumumkan polisi terbarunya pada Jumaat. Penetapan polisi oleh BoJ ini menjadi lebih penting selepas komen Kuroda tentang penamatan rangsangan monetari pada 2019. Selepas tindakan bank pusat mengurangkan amaun pembelian bon jangka panjang minggu lalu, pasaran akan cuba mendapatkan isyarat lebih lanjut tentang perkara ini pada Jumaat.
#7 Data Non-Farm Payroll, NFP AS (Jumaat)
Amerika Syarikat akan mengeluarkan data terbaru pekerjaan Amerika Syarikat pada Jumaat iaitu satu data yang ditunggu-tunggu oleh trader setiap awal bulan. Pasaran menjangka pekerjaan meningkat sehingga 204,000 dengan kadar gaji dijangka kekal 0.3%. Kadar pengangguran pula diramalkan semakin berkurangan sehingga ke paras 4.0% berbanding bacaan sebelum ini iaitu 4.1%. Pasaran akan lebih menumpukan kepada data kadar gaji (average hourly earnings).


Matawang Euro Stabil, Pound Terus Catat Pengukuhan Pada Sesi Eropah

Pasaran pada sesi Eropah pada hari ini mempamerkan beberapa penerbitan data ekonomi daripada zon Eropah dan di UK yang turut menjadi tumpuan para pelabur.
Data pertumbuhan GDP UK menunjukkan ekonomi UK tidak menunjukkan pertumbuhan pada bulan Oktober dengan mencatatkan 0.0%, tersasar daripada yang dijangkakan untuk meningkat 0.1%. Susulan itu, dagangan pound menunjukkan sedikit penyusutan sebelum kembali meningkat.
Berbaki dua hari sahaja lagi untuk berlangsungnya pilihan raya umum UK, keputusan daripada tinjauan masih menunjukkan Parti Konservatif mendahului sokongan dan menguatkan lagi keyakinan untuk memenangi majoriti pada pilihan raya Khamis ini.
Dagangan matawang euro mula mempamerkan peningkatan menjelang pengeluaran laporan Sentimen Ekonomi Jerman Tinjauan ZEW pada petang ini dengan dijangka akan meningkat kepada 0 pada bulan Disember berbanding dengan bacaan -2.1 pada bulan sebelumnya.
 Sentimen perdagangan terus menjadi pemacu buat pergerakan dolar Amerika dengan keputusan Presiden AS Donald Trump terhadap pengenaan tarif ke atas China pada 15 Disember ini terus menjadi persoalan.
Setiausaha Pertanian Amerika Syarikat, Soony Perdue menyatakan keyakinanya bahawa tarif ke atas China pada 15 Disember mungkin tidak akan dilaksanakan. Walaupun dengan kenyataan optimis tersebut, pasaran tetap berhati-hati memandangkan rundingan masih dijalankan.
Indeks dolar yang mengukur dolar greenback berbanding enam matawang utama menyusut kepada $97.57.
Perkembangan terbaru mengenai Amerika Syarikat, Mexico dan Kanada yang semakin hampir untuk menyelesaikan perjanjian perdagangan USMCA yang akan membolehkan ketiga-tiga negara tersebut mengesahkan perjanjian itu, telah memberi manfaat kepada dagangan dolar Kanada.


Empat Perkara yang Anda Perlu Tahu Dalam Pembukaan Pasaran New York

US dolar kehilangan momentum, Ucapan Janet Yellen di Baltimore, momentum kenaikan pasaran ekuiti dunia terhenti, minyak dunia tenang dalam dagangan hari ini dan sentimen ekonomi German hampir di paras tertinggi tiga tahun. Ini antara perkara yang menjadi topik bualan pelabur, pedagang dan spekulator di seluruh dunia dalam pembukaan pasaran New York.

US dolar kehilangan momentum

Indeks US dolar (DXY) yang mengira kekuatan US dolar berbanding enam matawang utama dunia turun 0.1% pada 102.86 semasa artikel ini ditulis berikutan sebahagian kecil pelabur-pelabur yang mengambil keuntungan (take-profit) pada penghujung tahun ini.
Minggu lepas indeks ini mendaki begitu tinggi sehingga ke paras 103.55 iaitu paras tertinggi pernah dicapai Disember 2002 selepas The Fed menaikkan kadar. Berbanding Yen, dolar melemah sedikit ke paras 117.45 selepas mencapai paras tertinggi 11 bulan lepas di 118.65. Manakala berbanding euro masih lagi didagangkan berdekatan paras terendah 14 tahun lepas di 1.0365 minggu lepas.

Ucapan Pengerusi The Fed Janet Yellen

 Janet Yellen berucap di Baltimore hari ini berkaitan pasaran buruh US. Ucapan ini penting untuk diberi perhatian berikutan The Fed baru sahaja menaikkan kadarnya minggu lepas. Penting untuk mendapatkan isyarat terbaru dari Yellen kerana jangkaan tiga kali kenaikan pada 2017.

Pasaran ekuiti dunia juga kehilangan momentum

Pasaran saham US mendapat kenaikan sedikit dalam pembukaan pasaran New York dengan Dow Jones semakin hampir ke paras 20,000 berikutan para pelabur cuba mendapatkan lebih pendapatan sebelum cuti Krismas. Di Eropah pula, pasaran ekuiti Eropah dan UK lemah sedikit jatuh dari paras tertinggi 2016. Saham bank Itali iaitu Monte Dei Paschi jatuh mendadak sebanyak 8% berikutan mereka cuba mendapatkan dana 5 billion euro hujung tahun ini untuk mengelakkan bail-out (bantuan) dari kerajaan.

Minyak didagangkan tenang di bawah paras tertinggi

Harga minyak meningkat pada hari Isnin berikutan jangkaan pengeluaran minyak mentah yang lebih ketat menjelang tahun 2017 sebaik sahaja OPEC dan pengeluar lain bertindak untuk mengurangkan pengeluaran bagi menaikkan harga. Brent mentah antarabangsa diniagakan pada $55.41 setong, naik 20 sen atau sebanyak 0.36 peratus daripada harga penutup sesi sebelum ini.
Dalam masa yang sama, WTI mentah juga dilapor meningkat sebanyak 22 sen. Peniaga juga berkata bahawa harga dijangka akan meningkat lebih tinggi bulan depan disebabkan pengeluaran bekalan yang lebih ketat menjelang tahun depan.


Aussie Melemah, Sementara Pound dan Yen Menguat dalam Sesi Asia

Aussie menyusut pada awal sesi Asia menjelang data jualan runcit dan indeks keyakinan perniagaan.
AUD/USD didagangkan menurun 0.03%, manakala USD/JPY didagang menjunam 0.07%. Sementara itu, GBP/USD melonjak 0.07%.
GBP/USD, 30 minit
AUD/USD, 30 minit
USD/JPY, 30 minit
Di Australia indeks perkhidmatan AIG meningkat kepada 48.9 untuk bulan September. Data jualan runcit pula turut meningkat kepada 0.4% bulan Ogos.
US Dollar index yang melawan 6 matawang utama kali terakhir disebut pada 96.10.
 Semalam, US Dollar meneruskan kenaikan ke paras tertinggi dalam tempoh dua bulan berbanding matawang lain, sekali gus meningkatkan harapan potensi kenaikan kadar AS sebelum akhir tahun ini.
Gabenor Fed, Jeffrey Lacker mencadangkan pada Selasa bahawa kadar faedah seharusnya berada pada paras 1.5% berbanding julat semasa iaitu 0.25% hingga 0.50%. Beliau berkata demikian ketika di Persidangan Tinjauan Ekonomi West Virginia di Charleston, West Virginia.
Beliau juga mencadangkan langkah “pre-emptive” untuk mengelakkan inflasi masa hadapan.
Peserta pasaran sekarang memberi fokus kepada data NFP yang bakal dikeluarkan Jumaat ini bagi petunjuk yang lebih jelas mengenai kenaikan kadar.
Firma penyelidikan Markit berkata pada hari Selasa bahawa indeks pengurus pembelian sektor pembinaan meningkat kepada 52.3 pada September, berbanding bacaan bulan Ogos.
Pun begitu, Pound kekal berada di bawah tekanan berikutan kebimbangan terhadap isu ‘hard Brexit’ selepas Perdana Menteri Britain, Theresa May menetapkan penghujung Mac sebagai proses rasmi bagi meninggalkan Kesatuan Eropah.
Event Penting Sepanjang Minggu Ini Yang Anda Perlu Tahu


GBP/USD Bakal Susut Lebih Rendah Menjelang Mesyuarat BOE?

Pergerakan harga pada carta pasangan mata wang GBP/USD masih lagi gagal menembusi paras $1.400 berikutan kenaikan yang dipamerkan oleh Pound Sterling kekal diberi tekanan oleh US dolar.
Pada minggu lalu penyusutan US dolar telah memberi ruang untuk harga membuat kenaikan dan setelah menguji paras rintangan 1.4000, harga kembali menjunam semula pada Jumaat berikutan pengukuhan oleh US dolar yang disokong oleh peningkatan hasil perbendaharaan 10-tahun Amerika Syarikat (AS).
Pelabur juga akan berhati-hati terhadap dagangan Pound Sterling pada minggu ini menjelang keputusan mesyuarat bank pusat England (BOE) pada Khamis.
Dagangan sesi Asia pada Isnin melihatkan harga telah jatuh lebih rendah bersambung ke sesi Eropah setelah harga gagal membuat kenaikan melepasi paras halangan Moving Average 50 (MA50) pada rangka masa 1 jam pergerakan harga.
Penurunan harga menuju semula ke zon RBS (resistance become support) pada 1.38600-1.38300 yang menjadi paras sokongan minggu lalu.
 Penurunan lebih rendah dijangka akan menuju pula ke paras 1.37000 untuk harga menguji zon support penting tersebut.
Sebaliknya jika US dolar kembali susut dan terdapat faktor yang menyokong dagangan Pound untuk melonjak, harga bakal kembali semula menguji paras rintangan 1.4000.
Kenaikan lebih tinggi kemudiannya akan menguji pula paras-paras rintangan sebelum ini pada 1.41000 dan juga 1.42000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Harga Pengeluar Hadirkan Sedikit Kelegaan Di Tengah The Fed Masih Dihimpit Dilema Besar?

Harga borong mencatatkan penurunan yang tidak dijangka pada bulan Februari, memberikan beberapa berita yang menggalakkan mengenai inflasi apabila Rizab Persekutuan mempertimbangkan langkah seterusnya mengenai kadar faedah.
Indeks harga pengeluar jatuh 0.1% untuk bulan itu, berbanding anggaran Dow Jones untuk kenaikan 0.3% dan berbanding dengan kenaikan 0.3% pada bulan Januari berdasarkan laporan Jabatan Buruh pada hari Rabu. Pada asas 12 bulan, indeks meningkat 4.6%, jauh di bawah paras 5.7% yang disemak menurun daripada bulan sebelumnya.
Waima begitu telah dimaklumi bahawa harga pengguna A.S. meningkat dengan agak kukuh pada Februari apabila rakyat Amerika berhadapan dengan kos sewa yang lebih tinggi secara berterusan, menimbulkan dilema bagi Rizab Persekutuan kerana perjuangan melawan inflasi telah membawa kepada bibit-bibit kejatuhan dua bank.
Ahli ekonomi tidak bersetuju sama ada laporan daripada Jabatan Buruh pada hari Selasa, yang juga menunjukkan harga asas pengguna meningkat paling banyak dalam tempoh lima bulan, akan memaksa the Fed untuk mengutamakan mengawal inflasi atau memberi tumpuan kepada kestabilan pasaran kewangan.
 Ada yang menjangkakan kenaikan kadar faedah suku mata manakala yang lain percaya akan adanya jeda dalam kitaran pengetatan dasar monetari terpantas bank pusat A.S. sejak 1980-an. Pengawal selia telah mengambil langkah kecemasan untuk meningkatkan keyakinan dalam sistem perbankan berikutan kejatuhan Silicon Valley Bank di California dan Signature Bank di New York.
The Fed terpasa membuat pilihan sama ada bertolak ansur dengan sedikit inflasi untuk melihat sama ada siri kenaikan kadar semasanya akan bertahan dan berhenti sebentar atau terus menaikkan kadar,” kata Jamie Cox, rakan kongsi pengurusan di Harris Financial Group di Richmond, Virginia.
Walaupun terdapat penurunan dalam kadar inflasi tahunan, dan kegawatan industri perbankan baru-baru ini, pasaran kewangan masih menjangka The Fed akan meningkatkan kadar faedah apabila ia bermesyuarat minggu depan.
Harga pasaran menunjukkan peningkatan 0.25 mata peratusan dalam kadar dana persekutuan, menjadikan tahap peminjaman penanda aras kepada julat sasaran 4.75%-5%.


Data Pekerjaan Australia Goyahkan Dolar Aussie!

Kekuatan dalam pasaran buruh Australia mula memberi petanda untuk mereda susulan penerbitan data pekerjaan sesi Asia yang kurang memberangsangkan.
Pekerjaan Australia tanpa dijangka menunjukkan penurunan pada bulan Disember dengan pengurangan sebanyak 14,600 guna tenaga selepas melonjak 58,300 pada November.
Selain itu, Biro Perangkaan Australia (ABS) turut melaporkan kadar pengangguran kekal pada 3.5% daripada bacaan yang disemak semula daripada paras terendah 48 tahun.
 Ekoran daripada itu, hasil bon kerajaan Australia dan dolar Aussie merosot lebih rendah pada sesi Asia, berundur lebih jauh dari puncak tertinggi lima bulannya berbanding US dolar.
Pasaran kini menjangkakan bank pusat akan meningkatkan kadar sebanyak 25 mata asas atau mengekalkan kadar faedah pada 3.1% dalam mesyuarat polisinya pada 7 Februari.
Reserve Bank of Australia (RBA) telah meningkatkan kadar faedah sebanyak 300 mata asas sejak Mei dan membincangkan untuk menghentikan sementara kenaikan pada mesyuarat Disember.


USD Melonjak Menuju Sesi New York! Trader Dah Siap Masuk Posisi?

Permulaan dagangan sesi Eropah menyaksikan US dolar mendapat sokongan untuk kembali meningkat berbanding pesaing utamanya.
Ketika penulisan, indeks dolar diperdagangkan sedikit meningkat pada 93.63 berbanding enam matawang utama lain.
Matawang komoditi, dolar Aussie, kiwi dan loonie pula menghentikan kenaikan dengan kembali susut dari paras ketinggian bulanan yang dicapainya sebelum ini.
Penyusutan ini mungkin disebabkan oleh berita kurang menyenangkan mengenai syarikat hartanah gergasi China, Evergrande yang masih terperangkap dalam kemelut hutangnya.
 Terbaru, Evergrande dilaporkan gagal menjual sebahagian asetnya kepada Hopson Development Holdings menyebabkan pelabur bimbang syarikat itu tidak dapat menyelesaikan masalah hutangnya dan sekali gus memberi impak besar pada pasaran global.
Bagaimanapun, pada masa yang sama faktor yang menyokong dagangan matawang komoditi masih lagi kuat berikutan harga komoditi yang masih tinggi.
Sementara itu, matawang pound bergelut mempertahankan harga dari jatuh di bawah 1.3800 berikutan kebangkitan semula USD dan jangkaan menyuramkan mengenai Covid-19 ketika musim sejuk yang menjelang tiba.
Namun, keyakinan untuk Bank Pusat England (BOE) akan menaikkan kadar faedah lebih cepat dari dijangkakan, membantu mengimbangkan keresahan pelabur untuk terus berpegang pada matawang itu.
Matawang euro pula sedikit merosot, tetapi harga masih bertahan di sekitar paras ketinggian dua minggu berbanding dolar greenback.


Inflasi Kanada Terus Mengganas, Penganalisis Dedahkan Kemungkinan Tindakan Susulan BoC!

Kadar inflasi tahunan Kanada dilaporkan meningkat lebih pantas daripada jangkaan pada Mac iaitu mencecah paras tertinggi 31 tahun di tengah-tengah tekanan harga yang semakin tinggi. Ini adalah berdasarkan data rasmi yang dikeluarkan sebentar tadi yang membawa indikasi bahawa Bank of Canada untuk menaikkan kadar faedah lebih besar pada bulan Jun nanti.
Kadar inflasi dilaporkan mencecah 6.7% pada bulan Mac, jauh melebihi jangkaan penganalisis sebanyak 6.1% dan 1% lebih tinggi berbanding bulan Februari. Bacaan pada bulan ini membawa indikasi bahawa bulan ke-12 berturut-turut di atas julat kawalan bank pusat iaitu 1%-3%. Bacaan bulan Mac ini sedikit kurang daripada paras bacaan Januari 1991 iaitu 6.9%.
Angka yang lebih tinggi daripada jangkaan meningkatkan kemungkinan Bank of Canada akan membuat satu lagi kenaikan kadar yang besar pada pertemuan pada bulan Jun. BoC telah menaikkan kadar sebanyak setengah mata peratusan pada minggu lalu dan memberi indikasi bahawa lebih banyak kenaikan akan dilaksanakan bagi melawan inflasi.
 Dolar Kanada meningkat kepada paras tertinggi tiga minggu pada 1.2503 berbanding US dolar, atau 79.98 sen A.S., selepas data itu.
Gabenor Tiff Macklem pada minggu lalu berkata bank pusat akan terus bertindak “secara paksa” jika diperlukan. Pasaran wang melihat peluang 65% Bank of Canada akan meneruskan kenaikan kadar dengan kenaikan 50 mata asas.
Disisi lain ukuran biasa CPI, iaitu pengukur terbaik prestasi ekonomi sebagaimana dinyatakan oleh Bank of Canada, meningkat kepada 2.8% daripada 2.7% yang disemak pada bulan Februari.


EUR/USD Pacak Terus Ke Paras Harga Paling Tinggi Sejak April 2022!

Menuju ke penghujung minggu, US dolar terus menyambung penyusutan pada Khamis semalam setelah bacaan inflasi Amerika Syarikat (AS) yang diterbitkan memberi petunjuk lebih jelas untuk Federal Reserve (Fed) menuju ke arah pelonggaran dasar monetarinya.
Menambah lagi tekanan buat US dolar apabila data indeks harga pengeluar (PPI) AS yang diterbitkan pada sesi New York semalam memapar angka negatif, menunjukkan penguncupan untuk bulan Mac bagi inflasi pengeluaran.
Situasi ini terus mendorong pergerakan lemah US dolar berkemungkinan bersambung pada minggu berikutnya sementara tumpuan akan terarah pada data jualan runcit dan tinjauan keyakinan pengguna yang akan diterbitkan di sesi New York sebentar lagi.

Jangkaan optimis pelabur tepat melihatkan kenaikan harga masih diteruskan pada carta pasangan mata wang EUR/USD pada Khamis semalam di mana paras rintangan sebelum ini pada 1.10000 telah berjaya diatasi.
Harga menyambung kenaikan ke paras lebih tinggi mencapai 1.10650, merekodkan paras tertinggi yang baru sejak April 2022.
 Pergerakan harga kekal di atas paras sokongan Moving Average 50 (MA50) pada rangka masa 1 jam di carta EUR/USD tersebut mengekalkan jangkaan trend bullish buat harga dengan sasaran seterusnya adalah pada 1.12000.
Namun waspada terhadap situasi perubahan arah harga yang kebiasaan berlaku di penutup dagangan setiap minggu.
Penurunan harga boleh berlaku semula dan dilihat paras 1.1000 akan menjadi kawasan persinggahan terhampir.
Jika tembus lebih rendah, harga boleh mencecah semula zon 1.09000 namun sebarang petunjuk bagi perubahan trend akan diperhatikan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dollar Bergelut di Paras Agak Rendah Dalam Permulaan Dagangan Sesi Asia

US Dollar bergelut di dalam dagangan pada Isnin apabila berlegar dalam dagangan terendah dalam tempoh enam bulan berbanding dengan matawang utama yang lain apabila pelabur menilai kesan ketidaktentuan masalah politik di AS dan kebangkitan matawang Euro.
US Dollar Index yang mengukur kekuatan matawang US Dollar kali terakhir dinilai meningkat sebanyak 0.1 peratus pada Jumaat. Bagaimanapun, ia masih berlegar dalam nilai paling rendah sejak 9 November.
Pelabur di Asia juga terus memantau keadaan di Semenanjung Korea selepas Korea Utara melancarkan peluru berpandu balistik ke perairan pantai timur pada Ahad iaitu ujian kali kedua dalam tempoh seminggu.
Pyonyang juga berkata pada Isnin bahawa mereka telah berjaya untuk menguji perantaraan jarak peluru berpandu balistik apabila ujian tersebut menunjukkan kemajuan dalam keupayaan untuk mencapai sasaran Amerika Syarikat.
Berbanding matawang Yen, US Dollar melonjak sebanyak 0.2 peratus kepada 111.43 Yen.
 Euro menyusut sebanyak 0.1 peratus kepada $1,196 selepas meningkat ke paras tertinggi dalam tempoh enam bulan kepada $4,1212 pada Jumaat.
Peningkatan ekonomi di Zon Euro telah meningkatkan jangkaan pasaran terhadap keputusan dasar oleh Bank Pusat Eropah yang dijangka akan lebih dovish di dalam Mesyuarat Majlis Pimpinan yang akan datang.
Pada masa yang sama, Presiden Donald Trump juga dalam perjalanan ke Timur Tengah sambil meninggalkan drama politik di Washington yang dikatakan boleh menjejaskan janji pentadbiran yang mengandungi pelan pembaharuan cukai dan rangsangan fiskal.
Cadangan bajet Trump dijadual akan berlangsung pada Selasa termasuk potongan Medicaid yang mencadangkan perubahan kepada program bantuan lain termasuk untuk rakyat yang berpendapatan rendah.
Pelabur juga memberi tumpuan kepada prospek kenaikan kadar oleh Fed pada bulan depan.


Sentimen Brexit Masih Lagi Membayangi Pasaran Hari Ini

Matawang AS Dolar dilihat menaik lebih tinggi berbanding matawang utama yang lain pada sesi dagangan hari ini manakala Pound Sterling menurun sedikit dalam sentimen pasaran yang kurang baik.
Suasana pasaran kekal lemah daripada sesi dagangan Asia hari ini atas faktor kebimbangan pelabur terhadap isu penutupan kerajaan Amerika Syarikat yang dilihat bakal memberi kesan kepada ekonomi. Sementara itu, pelabur masih menunggu lebih banyak petunjuk dari Federal Reserve setelah beberapa ahli FED memberi kenyataan berhati-hati terhadap dasar monetari mereka.
 Perniagaan-perniagaan di A.S. menunjukkan kurang optimis dalam beberapa bulan kebelakangan ini sekaligus menyokong cadangan Pengerusi FED Jerome Powell untuk terus bersabar dalam fasa kenaikan kadar faedah.
Beralih kepada Yen pula, Yen mendapat permintaan oleh para pelabur dalam keadaan kegoyahan pasaran sebagai tempat yang selamat untuk melabur atas faktor sifat safe-haven. Manakala Euro pula diniagakan merosot hari ini kerana kebimbangan berterusan mengenai ekonomi zon Eropah. Kelemahan ini disokong oleh kemelesetan yang melanda di Jerman pada separuh tahun kedua 2018.
Dalam perkembangan di Britain pula, Pound didagangkan sedikit melemah hari ini kerana masih terdapat ketidakpastian dalam urusan Brexit. Semalam, Perdana Menteri Theresa May terselamat dari undian tidak percaya dan sekarang beliau akan berbincang bersama pemimpin parti lain untuk memecahkan kebuntuan dalam perjanjian Brexit setelah cadangannya ditolak oleh Parlimen pada awal pagi Rabu waktu Malaysia. Beliau bakal menyampaikan cadangan lain (pelan B) pada Isnin ini dan pasaran menjangkakan akan berlaku lanjutan Artikel 50 sehingga penyelesaian yang lebih baik dijumpai.


Harga Pengguna US Di Paras Tertinggi 30-Bulan Lepas

Harga pengguna di US naik0.30% pada Disember yang menepati jangkaan pasaran, dengan bacaan dari tahun ke tahun (year-on-year) meningkat ke paras 2.1% dari 1.7% sebelum ini dan bacaan ini pula adalah yang tertinggi sejak Jun 2014. Harga bagi keseluruhan 2016 naik 2.10% berbanding 0.70% pada 2015.
Jika tidak mengambil kira harga makanan dan tenaga (minyak&gas), harga hanya naik 0.20% pada Disember yang sejajar dengan jangkaan pasaran. Manakala bacaan dari tahun ke tahun pula meningkat sedikit dari 2.10% kepada 2.20%.
Harga makanan tidak berubah sejak enam bulan berturut-turut dengan bacaan harga tahunan susut 0.20%. Harga tenaga pula naik 1.50% pada bulan sama iaitu kenaikan bulan keempat sejak September 2016, dengan kenaikan 5.4% berbanding 2015.
 Harga ubat-ubatan pula naik 0.40% dengan 4.70% kenaikan berbanding tahun sebelum. Harga pakaian pula susut 0.70% dengan bacaan tahunan susut 0.10%.
Data ini secara keseluruhan, menggambarkan kenaikan inflasi secara berperringkat di dalam ekonomi US. Dua kunci utama bagi bacaan inflasi beberapa bulan akan datang adalah kesan dari harga minyak mentah dunia dan sama ada terdapat kenaikan mendadak dalam pendapat pekerjaan.
Hal ini akan memberi tekanan kepada harga untuk terus meningkat dan potensi kepada The Fed untuk mengetatkan polisi tahun ini.


CPI Lemahkan USD, Semua Mata Kini Pada Keputusan Fed!

Greenback melemah pada paras terendah tiga minggu susulan data yang menunjukkan inflasi Amerika Syarikat turun dengan ketara pada bulan Mei.
Indeks harga pengguna (CPI) tanpa dijangka meningkat 4.0% tahun ke tahun pada bulan lepas, sedikit tersasar daripada jangkaan untuk kenaikan 4.1% dan menurun daripada 4.9% pada bulan April.
Ia merupakan angka terendah pernah dicatatkan sejak Mac 2021, menandakan kadar faedah yang tinggi terus memberi impak kepada tekanan harga untuk menurun.
Namun, inflasi teras (tidak termasuk harga makanan dan tenaga), kekal tinggi pada 5.3% tahun ke tahun.
Susulan bacaan terbaru itu juga, pelabur sekali gus menguatkan keyakinan Federal Reserve (Fed) akan mengekalkan kadar faedahnya tidak berubah pada mesyuarat dasar awal pagi Khamis (2.00 pagi waktu Malaysia).
Bagaimanapun, pasaran akan memberi tumpuan terlebih dahulu kepada keluaran data inflasi pengeluar (PPI) pada sesi New York akan datang.
Impak data CPI terhadap mata wang bagaimanapun tidak ketara, memandangkan pelabur kini mengalihkan tumpuan kepada keputusan mesyuarat FOMC dan kenyataan susulan Fed.
 Sesi Asia melihatkan dolar Aussie kekal mengukuh di paras tertinggi lima minggu, manakala dolar New Zealand pula paling kuat tiga minggu berbanding greenback.
Sementara mata wang euro pula menguat di paras tertinggi tiga minggu selepas berjaya menggapai paras harga 1.0800 berbanding US dolar.
Mata wang pound diniagakan kukuh di atas paras harga 1.2600 dengan pasaran memberi fokus kepada penerbitan data keluaran dalam negara kasar (KDNK) UK untuk bulan April.
Data pekerjaan UK yang diterbitkan pada Selasa menunjukkan angka memberangsangkan dalam tempoh tiga bulan hingga April telah menyokong pound.
Selain itu, dolar Kanada melonjak ke paras terkukuh empat bulan susulan US dolar yang lemah.
Berbeza dengan mata wang utama lain, yen pula susut rendah berbanding greenback, ditekan oleh hasil bon AS 10 tahun yang lebih tinggi pada 3.80%.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Mungkin Inilah Cara Terakhir Untuk Anda Berjaya Konsisten Profit Dalam Forex Trading

Anda dah lama trade forex, tapi tak pernah dapat profit konsisten? Bila masuk je asyik loss sampai takut nak trade lagi? Anda tak pernah tahu bila trend nak berubah untuk dapat SELL di pucuk dan BUY di akar? INILAH SEBAB ANDA TAK KUASAI ILMU ANALISIS FUNDAMENTAL!
NAK CERITA SIKIT….
Tahukah anda yang naik turun matawang bergerak disebabkan banyak faktor fundamental. Itu yang anda boleh tengok berderet news di forex factory tu. Bukan saja-saja tu…
Mungkin bila anda tanya kawan trader, ramai kawan trader cakap fundamental ni tak penting la, trade guna teknikal saja dah bagus ..bla bla bla…
Kawan anda tu dah berjaya ke trade forex? Dah konsisten? Dah nampak kesan taraf hidup dia meningkat hasil dari forex trading atau makin jadi mat depo?
Anda nak percaya kawan anda cakap atau anda percaya kami di Moshed.com yang sudah membantu lebih 100,000 trader forex setiap bulan ni cakap?
NASIHAT…
Untuk jadi seorang forex trader yang untung konsisten profit dan pro, anda kena faham fundamental. Ini wajib! Serius ini akan dapat membantu trading anda.
Tak kisah lah lepas faham tu anda nak gabung dengan teknik apa-apa pun.
Semua ini ada diceritakan dalam Buku Analisis Fundamental untuk Forex Trader secara lengkap, dalam gaya bahasa mudah faham. Senang nak baca, tak kira anda newbie ke, zero ke.. boleh faham dan relatekan dengan trading anda.
 APA ADA DALAM BUKU NI?….
(+) ASAS ANALISIS FUNDAMENTAL – ilmu khas untuk forex trader. Anda akan diceritakan apa itu analisis fundamental secara mendalam. Ia dapat memberikan gambaran bagaimana anda nak profit melalui analisis fundamental dalam forex trading. Semua ini akan memenuhi minda tanpa sedar anda dan anda dapat trade macam ada deria ke-enam.
.
(+) TEORI SUPPY DAN DEMAND DALAM REAL FOREX – Bagaimana kaitan Ekonomi Dunia dan Global menyebabkan permintaan dan penawaran matawang. Anda akan faham tentang kenapa matawang bergerak, kuat dan lemah, kenapa ia naik dan turun. Semua dikupas terperinci dalam bab ini menjadikan anda dapat hold profit kaw-kaw lepas faham bab ini.
.
(+) TUGAS BANK PUSAT – kuasa mengawal aliran matawang masuk dan keluar. Bagaimana bank pusat kawal semua ini, inject duit, withdraw duit untuk kuatkan dan lemahkan matawang. Semua anda akan belajar di sini dan anda akan dapat detect lebih awal matawang nak kuat atau lemah, dan jika tukar trend.
.
(+) POLISI MONETARI SESUATU NEGARA – dapat menyebabkan pergerakan jangka masa yang lama, uptrend dan downtrend. Ini lah yang trader selalu cari! SELL di pucuk dan BUY di akar seperti WALL STREET GUY bukan lagi mitos!
.
Dan ada 4 LAGI CHAPTER YANG BAKAL JADIKAN ANDA PROFESSIONAL TRADER YANG PROFITABLE..
Termasuklah PREVIEW EKSKLUSIF KAJIAN Trade Forex masa PERISTIWA BREXIT dan PILIHANRAYA PRESIDEN US yang TRUMP menang tu! Semua lengkap!
TESTIMONI BERLAMBAK………
Punyalah banyak testimoni kami dah tunjuk, hasil ramai yang dapat manfaat dari Buku Analisis Fundamental ni. Klik sini untuk view testimoni! – klik sini
Buku Analisis Fundamental keluaran Moshed ni memang TRUSTED dan dipercayai. Kalau anda tak dapatkan lagi tak tahu lah ….
SEKARANG BUKU ANALISIS FUNDAMENTAL ADA PROMO!
HARGA RM90 SAHAJA! FREE POSTAGE ke Semenanjung dan Sabah/Sarawak!!
.
Jangan buang masa, terus klik link di bawah untuk dapatkan HARGA PROMO!
.
Lepas tu buat payment, kami POS buku ini ke alamat anda guna POSLAJU. Cepat dan pantas. Dalam sehari dua buku dah boleh sampai…..
.
KLIK SINI UNTUK ORDER SEKARANG
KLIK SINI UNTUK ORDER SEKARANG
KLIK SINI UNTUK ORDER SEKARANG
Nota: PROMO ni akan berakhir bila-bila masa saja kalau stok habis ya. Sebab sekarang tinggal tak banyak sangat! Yang dah nampak tu terus beli. Kalau tak rugi…!


Analisis Teknikal GBP/USD – Timeframe H4 – 19/04/2018

Seperti jangkaan, harga GBP/USD bearish semalam dan secara keseluruhannya, trend masih bullish ketika ini selagi ia tidak breakout Key Support Zone ini. Penuranan semalam adalah retracement, dan peluang ketika ini adalah ‘long’ sekitar harga yang berpotensi untuk ia membentuk buy signal sebelum meneruskan lagi kenaikan.
 Jadi, sekiranya ia tidak breakout Key Support Zone, GBP/USD berpotensi untuk bullish dan target terhampir adalah 1.4285 atau lebih tinggi 1.4350/64. Oleh itu, penting untuk memperhatikan pergerakan semasa GBP/USD ketika ini samaada ia akan breakout Key Support Zone atau sebaliknya.
Jika breakout, GBP/USD akan mulai bearish retrace ke harga yang lebih rendah.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ada Modal Besar Trade Forex Baru Boleh Berjaya, Betul Ke? Baca Sini

Modal. Ramai selalu yang gagal dalam trading memberikan alasan tentang modal. Kononnya modal tak cukup besar menyebabkan beliau gagal mengawal margin trading dan menyebabkan akaun trading beliau selalu Stop Out.
Alasan yang diberikan biasanya, jika modal besar, barulah senang nak trading. Ambil hanya beberapa percent sahaja sehari. Kalau floating pun tak goyang, sebab free margin masih tinggi menggunung. Sambil santai-santai tepi pantai pun boleh trade dengan hati yang tenang.
Akhirnya selepas beberapa lama kerja, berusaha mengumpul modal besar, sehingga berkilo-kilo USD, mereka pun terus deposit, dan excited untuk mulakan “hidup baru” dengan trading akaun besar.
Sehari, akaun tersebut bertahan. Untung hanya sekitar 1%-2%. Angka modal yang ditengok besar. Jadi mulalah episod tidak sabar. Masuk position agak besar nilai lot, selepas itu floating. Akaun tersebut dibiarkan floating, kerana merasakan tak apa floating, sebab free margin masih banyak. Akaun besar lah katakan.
Hari demi hari, floating masih tak clear-clear. Akibat tidak sabar, mereka pun layer dan terus melayer. (Layer adalah masuk trading secara martingale, iaitu position yang sama masuk open order berulang kali, dengan berharap market berpatah balik dan memihak kepada mereka)
Makin lama market masih tidak menyebelahi mereka. Akibat daripada teknik “melayer”, free margin makin lama makin sedikit.
Anda pernah dengar tak, ada trader yang sering memberikan alasan modal tak besar dan sebagainya, kononnya sebab itulah trading mereka kecundang. Selalu SO. Tetapi akhirnya apabila ada modal besar pun, akaun tersebut lingkup hanya dalam masa kurang seminggu. Jadi apa alasan lagi yang nak diberi?
Paling memburukkan keadaan, mereka ini ramai yang mempengaruhi orang lain untuk sumbang modal. Kononnya beliau akan jadi trader berjaya kalau ada modal besar. Habis harta family digadai, duit rakan dipinjam, atau pool duit orang ramai yang terdiri dari family dan rakan sekerja.
Last sekali masih juga stop out. Masih juga gagal dalam trading. Kenapa? Apa lagi yang kurang?
 Pada masa itu mereka baru sedar, rupanya yang paling penting adalah ilmu.
Ilmu dan modal kena seiring.
Jadi stop beri alasan anda tak berjaya trading sebab modal kecil. Sedangkan modal kecil pun anda tak dapat kawal emosi yang sekaligus menyebabkan anda langgar Money Management anda. Ada hati nak trade modal besar. Sama sahaja nanti.
Modal yang kecil memang diakui, susah untuk kembangkan, tapi sekurang-kurangnya jika anda dapat konsisten dengan modal yang kecil, bermaksud ilmu di dada sudah mantap! Jadi bila anda ada modal sederhana besar pun ada cara untuk anda kembangkan modal.
Perkara yang ditulis di sini adalah dari banyak aduan kisah sebenar yang INTRADAY terima dari email pembaca.
Pesan saya bagi yang sudah lama trading, jika anda masih “berjudi nasib” dan “beralasan”, mungkin bidang ini tidak sesuai untuk anda jika anda masih tidak mahu berubah.
Pada yang baru, pesanan saya jangan terpengaruh dengan memberikan duit anda untuk “pool account” dan sebagainya. Lebih banyak masalah nanti. Ramai scammer yang hanya menanti nak “gamble” dengan duit anda.
Jika anda nak trade forex, sila belajar betul-betul. Fahami perjalanan sebenar menjadi seorang forex trader. Ambil masa belajar. Saya dah banyak laluinya dan banyak belajar dari kesilapan ramai orang. Kami kaji bertahun-tahun untuk berjaya pada masa sekarang. Ilmu dan praktikal adalah perkara paling penting untuk berjaya dalam bidang ini.
Buku MULA TRADE FOREX bakal membantu anda memulakan langkah dalam bidang forex trading tanpa membuang banyak duit dan masa. Klik sini untuk info lebih lanjut.


Butiran Program Rangsangan Ekonomi UK Bakal Pengaruhi Dagangan GBP/USD

Sentimen pasaran dijangka akan terus berisiko selepas kebimbangan pelabur terhadap peningkatan kes jangkitan Covid-19 yang berpotensi mencetuskan gelombang virus terbaru.
Aset safe-haven bakal mendapat kelebihan dalam pasaran dengan harga emas juga turut melonjak mencecah paras $1800, paras tertinggi terbaru dicapai sejak 2011.
US dolar sebagai matawang safe-haven juga turut pamerkan pengukuhan nilai pada dagangan sesi Eropah hari ini.
Pound Sterling pula menjadi antara matawang dengan prestasi yang merosot pada hari ini selain sentimen berisiko memberi kesan negatif terhadap matawang komoditi.
Tumpuan akan terarah pada Menteri Kewangan UK, Rishi Sunak yang akan melancarkan program rangsangan bernilai £2 bilion yang memfokuskan kepada golongan belia.
Program tersebut bertujuan untuk merangsangkan ekonomi dengan penciptaan pekerjaan yang baru yang dinamakan ‘kickstart scheme’ juga untuk mengurangkan kadar pengangguran di UK.
 Pada carta pasangan matawang GBP/USD, harga telah membuat kenaikan semalam mencatatkan paras ketinggian terbaru 3 minggu di paras 1.25900 sebelum harga kembali pamerkan penurunan semula pada dagangan hari ini.
Paras sokongan Moving Average 50 (MA50) yang berada pada zon RBS (resistance become support) hampir pada 1.25000 diuji harga pada dagangan sesi Eropah.
Penurunan lebih rendah dijangkakan menuju zon RBS lebih rendah pada sekitar julat harga 1.24000-1.23600. Seterusnya jika penurunan diteruskan, destinasi tumpuan adalah dilihat pada zon support pada 1.22500.
Namun jika harga kembali melonjak semula, paras ketinggian harga yang dicapai semalam akan kembali diuji sebelum kenaikan yang diteruskan bakal menuju zon resistance pada 1.26500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Setakat Malam Ini

Matawang EURO menunjukkan kejatuhan pada dagangan Jumaat dengan tanda-tanda pertumbuhan ekonomi di zon Eropah semakin bergerak perlahan berikutan kebimbangan terhadap isu Brexit serta rundingan belanjawan Itali yang masih berlarutan. Data indeks pengeluaran (PMI) di zon Eropah yang di keluarkan pada petang ini secara keseluruhannya mencatatkan angka yang mengecewakan dan ini menunjukkan kadar pertumbuhan sektor perniagaan yang perlahan di zon Eropah adalah lebih cepat daripada jangkaan.
Harga minyak mentah yang menjunam pada Jumaat turut menguatkan lagi risiko sentimen dalam pasaran namun memberi kelebihan kembali pada dollar USD untuk membuat kenaikan mingguan tertinggi pada bulan ini. Selain itu, pengukuhan USD juga turut didorong oleh aktiviti pengambilan keuntungan pada dagangan belian USD sebelum ini sepertimana kebiasaan penghujung minggu dagangan.
 Matawang Pound Sterling pula menunjukkan kejatuhan pada dagangan Jumaat setelah melonjak tinggi pada dagangan Khamis semalam. Ini adalah berkemungkinan terkesan daripada kejatuhan harga minyak mentah dan juga pengukuhan dollar USD. Namun, harapan masih terlihat pada rundingan Brexit di fasa-fasa akhir ini menjelang sidang kemuncak bersama 27 kerajaan negara dalam Kesatuan Eropah. Hal ini memberi kelegaan kepada para pelabur yang kembali optimis terhadap perjanjian tersebut setelah berbulan-bulan berdepan dengan ketegangan dalam rundingan.
Perkembangan terbaru pada data ekonomi di Kanada dilihat bercampur-campur. Data inflasi menunjukkan peningkatan pada angka bacaan dan dengan itu dapat dilihat matawang dollar CAD pada mulanya menunjukkan kenaikan nilai namun harga kemudiannya bergerak melawan arah kembali setelah data jualan runcit mencatatkan bacaan yang mengecewakan. Secara keseluruhannya, data ekonomi yang dikeluarkan pada jam 9.30 malam ini tidak memihak kepada Kanada dan bakal memberi risiko terhadap nilai matawang Loonie. Di tambah lagi dengan kejatuhan harga minyak mentah, pelabur melihat dagangan CAD akan terus berisiko dan merosot dalam jangka masa terdekat ini.


Nasib USD Seterusnya Bakal Ditentukan Oleh Data Ini, Waspada Semua Pelabur!

Pasaran bergerak tenang dalam sesi dagangan menuju penghujung minggu yang panjang, dengan tumpuan kini disasarkan kepada terbitan data perbelanjaan pengguna peribadi (PCE) Amerika Syarikat.
PCE, adalah ukuran utama inflasi buat Federal Reserve (Fed) di mana harga dikira mengikut jumlah perbelanjaan setiap item yang memberikan pandangan penting tentang gelagat perbelanjaan pengguna.
Meneliti pergerakan pasaran pada sesi Eropah, indeks dolar yang mengukur kekuatan dolar greenback berbanding sekumpulan mata wang utama didagangkan pada 104.38.
US dolar masih mempertahankan keuntungan yang diraih susulan terbitan keluaran dalam negara kasar (KDNK) AS yang berkembang sebanyak 3.2% pada suku ketiga.
Dengan pengukuhan tersebut, ia menguatkan lagi jangkaan untuk bank pusat mengekalkan pengetatan dalam dasar monetarinya lebih lama.
 Sementara itu, euro didagangkan stabil susulan penyusutan yang dicatatkan sesi terdahulu, manakala pound kekal diniagakan suram pada sekitar paras terendah tiga minggu pada sesi Eropah.
Dagangan yen diperdagangkan hampir tidak berubah walaupun data inflasi teras Jepun menunjukkan peningkatan ke paras tertinggi baharu 40 tahun pada bulan November.
Selain itu, dolar Aussie dan New Zealand sedikit berubah pada sekitar paras terendah lima minggu dan tiga minggu berbanding greenback.
Dolar loonie pula menokok menjelang penyiaran data keluaran dalam negara kasar (KDNK) Kanada untuk bulan Oktober pada sesi New York.
Walaupun pasaran bergerak tenang, namun pelabur diingatkan untuk berhati-hati untuk sebarang aktiviti profit taking menjelang akhir dagangan untuk minggu ini dan cuti Krismas.
Akhir kata, selamat berhujung minggu dan bercuti untuk semua pembaca INTRADAY!


Analisis GOLD – Emas Terus Jatuh Menjelang Minit Mesyuarat FOMC

Memantau kepada carta pada harga XAU/USD yang mengukur nilai emas berbanding USD tampaknya terus dirangsang untuk menterjemah terjunan yang dahsyat di kala penghujung dagangan November.
Benteng rintangan yang paling kukuh pada sebelum ini di paras 1800.00 dengan mudahnya dirobek pada sesi Eropah Selasa sehingga penghujung sesi untuk merekod paras terendah terbaharu 3 minggu.
Penurunan harga itu juga menampilkan kejatuhan untuk menguji zon RBS (resistance become support) 1780.00 sebelum pamer kenaikan pada hari ini Rabu yang dijangka sedang membuat LH (lower high).
Gesaan segelintir ahli Federal Reserve (Fed) untuk melaksanakan langkah tapering terus meningkatkan kemungkinan bagi bank pusat utama itu melakukan pengetatan dasar polisi dengan lebih segera lagi.
Menguatkan lagi jangkaan pasaran yang lebih jelas untuk langkah berkenaan diperkukuhkan setelah Jerome Powell berkebarangkalian akan mengekalkan jawatan sebagai Presiden Fed bagi penggal kedua.
Kegusaran mengenai lonjakan semula wabak Covid-19 serta pengukuhan dolar greenback pada ketika ini terus memberi tekanan kepada harga emas menjelang mesyuarat minit polisi FOMC pada pagi Khamis.
 Sasaran selanjutnya bakal kekal diperhatikan pada zon RBS 1780.00 untuk ditembusi sebelum jangkaan mampu menjejaki zon sokongan 1760.00 untuk kekal memapar corak downtrend sejak awal minggu.
Namun zon sokongan itu bakal dinilai susulan zon tersebut pernah menyokong lonjakan harga sebelum ini dan manakala penurunan yang lebih rendah akan menyaksikan harga menuju zon sokongan 1720.00.
Kebarangkalian untuk harga memulakan langkah lonjakan akan melihat harga menuju zon SBR (support become resistance) 1800.00 serta jangkaan bakal menguji paras rintangan Moving Average 50 (MA50).
Bayangan yang lebih ketara untuk membuat perubahan trend bullish bakal disaksikan andai kata harga berupaya mencapai zon SBR yang berikutnya pada 1830.00 sebelum terus mendaki ke puncak ketinggian.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Nak Turun Ke Naik?

US dolar didagangkan bercampur-campur pada sesi Eropah, menyaksikannya susut rendah berbanding mata wang Eropah tetapi meningkat berbanding mata wang komoditi dan yen.
Ketidaktentuan ini berlaku ketika pelabur bersiap sedia menjelang penutupan dagangan untuk bulan Februari.
Greenback kini berada di landasan untuk mencatat keuntungan bulanan pertamanya dalam tempoh empat bulan dengan kenaikan sekitar 2.5%.
Antara mata wang yang paling ketara meningkat adalah pound yang meneruskan kenaikannya lebih tinggi di tengah-tengah perkembangan positif mengenai perjanjian dagang pasca Brexit.
UK dan Kesatuan Eropah (EU) dilaporkan telah  meminda perjanjian Protokol Ireland Utara dan bersetuju dengan ‘rangka kerja Windsor’ baharu.
 Selain itu, mata wang euro turut memaparkan peningkatan dengan memanfaatkan penyusutan US dolar pada awal dagangan sesi Eropah.
Pun begitu, dagangan mata wang komoditi, dolar Aussie, New Zealand dan Kanada gagal mempamerkan kenaikan, sebaliknya kekal terperuk pada sekitar paras terendah berbanding USD.
Buat pelabur dolar loonie, terbitan data keluaran dalam negara kasar (KDNK) Kanada pada sesi New York akan datang bakal menjadi penggerak seterusnya kepada mata wang itu.
Dalam pada itu, yen kecundang lebih jauh ke paras terendah baharu 2 bulan berbanding US dolar di tengah-tengah ketidaktentuan tentang pendirian calon gabenor Bank of Japan (BOJ) dalam dasar monetarinya.
Nak belajar trade forex bersama Team INTRADAY? Jom sertai program mentoring Hustle 24 Hour kami. Klik di sini untuk join.


Perjanjian Brexit Bulan Lalu Mendorong Perkembangan Positif Firma-Firma UK

Perjanjian peralihan UK pada bulan lepas telah berjaya mendorong peningkatan keyakinan dalam kalangan ketua kewangan syarikat-syarikat di beberapa buah negara berdasarkan laporan yang dikeluarkan pada hari Isnin.
Sebuah firma perakaunan, Deloitte telah mengeluarkan laporan bahawa 27% daripada pengurus kewangan yang ditemuduga menyatakan lebih optimis berbanding pendirian mereka pada 3 bulan lepas selepas perjanjian tersebut diadakan. Sebelum perjanjian Brexit bulan lepas itu diadakan, hanya 18% sahaja yang optimis.
Perdana Menteri Theresa May dan beberapa pemimpin Kesatuan Eropah telah menyetujui pada 19 Mac bahawa hubungan perdagangan adalah tidak berubah bagi tempoh 21 bulan selepas Brexit, Mac 2019.
Deloitte teleh menemuduga 106 CFO yang terdiri dalam kalangan firma-firma utama UK dan syarikat subsidari bukan domestik. Temuduga tersebut dijalankan antara Mac 7 dan Mac 21.
 Selera risiko semakin mengukuh selepas perjanjian tersebut dilaksanakan dengan 23% yang mengatakan bahawa masa sekarang adalah masa yang baik untuk mengambil risiko.
Ekonomi UK sedikit perlahan sejak referendum 2016 yang memutuskan untuk keluar daripada Kesatuan Eropah.
” Brexit kekal menjadi tumpuan dalam kalangan UK CFO.” ” Perhatian terhadap kesan Brexit keatas perbelanjaan korporat masih kekal, namun ia sudah sedikit pudar.” Kata David Sproul, Deloitte.
Menurut Sproul, keyakinan perniagaan akan bergantung pada perkembangan perjanjian UK dengan Kesatuan Eropah.


Gagal Teruskan Kenaikan, GBP/USD Catat Penurunan Harian 80 Pips

Carta harga pasangan mata wang GBP/USD pamerkan penurunan semula semalam dilihat gagal untuk mengekalkan corak kenaikan pada awal minggu.
Pada minggu ini, Pound Sterling sekadar mendatar dengan ketiadaan data-data ekonomi utama serta perkembangan ekonomi UK yang perlahan.
Pergerakan harga sebaliknya lebih dipacu oleh pasangan mata wang US dolar yang dilihat agak ‘meliar’ menghampiri acara tahunan Jackson Hole yang menjadi tumpuan di seluruh dunia.
Selepas US dolar melemah di awal minggu, pengukuhan semula dipaparkan oleh raja mata wang itu susulan kenyataan bernada hawkish oleh Presiden Federal Reserve (Fed) dari beberapa cawangan yang menjangkakan kenaikan kadar faedah pada tahun hadapan serta pengurangan pembelian bon bulanan oleh Fed.
Justeru, US dolar mencatatkan pengukuhan pada sesi New York semalam berbanding mata wang utama yang lain dalam pasaran.

Pada carta GBP/USD, penurunan harian dicatatkan sekitar 80 pips dari awal sesi Asia sehingga ke penghujung sesi New York.
Malah bersambung pada sesi Asia pagi ini (Jumaat), harga telah turun melepasi paras sokongan 1.37000 memberi isyarat penurunan harga lebih rendah akan berlaku.
 Tambahan, harga yang kembali bergerak di bawah paras halangan Moving Average 50 (MA50) pada rangka masa 1 jam juga turut memberi isyarat perubahan trend bearish semula.
Penurunan lebih rendah harga dilihat akan kembali menguji semula zon support yang dicecah minggu lalu pada 1.36000 yang juga merupakan zon sokongan harga pada dagangan Julai.
Melepasi penurunan di bawah paras tersebut akan mendorong harga menuju pula ke paras 1.35000 yang menjadi paras penting menyokong kenaikan harga pada dagangan Januari lalu.
Namun, jika US dolar kembali susut semula dan membuatkan harga pada carta GBP/USD kembali melonjak di atas paras 1.37000, zon SBR (support become resistance) pada 1.38000 akan menjadi sasaran harga untuk diuji.
Kenaikan lebih tinggi yang diteruskan melepasi zon tersebut kemudiannya bakal menguji pula zon rintangan pada 1.39000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Matawang Dan Komoditi Pada Hari Rabu

Pasaran Matawang
Matawang US dolar mencatat penyusutan pada sesi dagangan Asia, Rabu selepas penasihat utama ekonomi Donald Trump meletak jawatan berikutan beliau gagal menyakinkan Trump agar membatalkan pengenaan cukai import.
Matawang US dolar menyusut kepada 105.67 berbanding matawang yen dariapda paras harga 106.10 selepas White House mengumumkan perletakan jawatan Gary Cohn.
Cohn merupakan bekas pegawai bank di Wall Street kemudian beliau menjadi  penasihat ekonomi US dan antara orang kuat yang menentang polisi ‘perang dagang’ yang ingin dilakukan Trump. Perletakan jawatan beliau menghadirkan kekuatiran terhadap peningkatan cukai import.
Pelabur berspekulasi kelompok protectist dalam White House lebih cenderung dengan kelemahan matawang dolar agar ia dapat menjana eksport US dan dalam masa sama membuatkan import semakin mahal.
Selain itu, penyusutan US dolar juga didorong oleh keredaan isu geopolitik Korea Utara apabila Korea Utara menyatakan kesediaan untuk berunding.
 Indeks US dolar yang mengukur kekuatan matawang greenback berbanding matawang lain didagangkan susut sebanyak 0.08% kepada 89.49 setakat jam 11.05 pagi.
Matawang Euro mengukuh keparas tertinggi 2 minggu berbanding US dolar dengan mencatat peningkatan 0.10% kepada 1.2417.
Pasaran Komoditi
Harga minyak jatuh pada hari Rabu berikutan kelemahan pasaran saham selepas penasihat ekonomi US menyatakan perletakan jawatan.
Selain itu turut mempengaruhi peningkatan harga minyak adalah peningkatan pengeluaran minyak dan inventori.
Harga minyak WTI jatuh kepada $62.13 setong dan Brent jatuh kepada $65.25 setong setakat jam 11.05 pagi.
Harga emas meneruskan peningkatan sebanyak 0.11% kepada 1336.70 berikutan penyusutan US dolar.


USD Tergelincir Menjelang Penerbitan Data Inflasi AS

US dolar didagangkan sedikit susut menjelang penerbitan data inflasi Amerika Syarikat yang dijangka akan mempengaruhi Federal Reserve (Fed) dalam menentukan garis masa mengenai pengurangan rangsangan.
Berbanding sekumpulan matawang utama, indeks dolar susut diniagakan di sekitar harga 92.52 selepas mencatat penyusutan 0.1% pada awal sesi.
Menjelang pertemuan polisi Fed pada minggu depan, para pelabur akan memberi lebih perhatian kepada data harga pengguna AS yang akan dikeluarkan pada malam ini.
Indeks harga pengguna (CPI) dijangka meningkat 5.3% pada Ogos, dan inflasi teras pula diramalkan menokok 4.2%. Walaupun ia dijangka menunjukkan penurunan tetapi tekanan harga masih tinggi.
 Euro mengekalkan keuntungannya dengan diperdagangakan di atas harga 1.1800 berbanding greenback. Jumlah kes Covid-19 terus menunjukkan peningkatan, sementara Bank Pusat Eropah (ECB) dilihat tidak berganjak walaupun inflasi meningkat tinggi.
Terbaru, pembuat dasar ECB, Francois Villeroy mengulangi pandangannya bahawa lonjakan inflasi di Zon Eropah baru-baru ini adalah sementara.
Sementara itu, dolar Aussie jatuh ke paras terendah dua minggu selepas ditekan oleh kenyataan Gabenor Philip Lowe yang mengatakan kadar faedah tidak akan dinaikkan seblum tahun 2024 disebabkan pertumbuhan upah yang perlahan.
Di sisi lain, dolar Kanada kekal stabil dengan sokongan daripada pengukuhan harga minyak mentah yang meningkat lebih tinggi berikutan ancaman bekalan yang berterusan di AS ekoran ribut taufan yang melanda teluk AS menjejaskan operasi pengeluaran minyak.


EUR/USD – Analisis Teknikal H1 – 24/10/2017

 EUR/USD masih berada di antara range harga 1.1700 – 1.1864 ketika ini dan mulai sideways sekitar 1.1730 – 1.1770 sejak semalam berkemungkinan menantikan mesyuarat ECB. Secara teknikal, momentum mood masih bearish dengan pergerakan wave menunjukkan pembentukan  LH,LL,LH,LL. Dan level resistance yang boleh diperhatikan ketika ini adalah di sekitar harga MagicR1 dan MagicR2 yang berpotensi untuk membentuk new LH.
Jadi, selagi ia tidak breakout harga MagicR2 hari ini, potensi masih ke arah bearish. Target bearish adalah ke sekitar harga 1.1730. Jika breakout Key Support hari ini, ia berpotensi ke level support seterusnya iaitu 1.1700 atau ke MagicR3 1.1670.


Apakah Terjunan Semalam Beri Bayangan Untuk GBP/USD Terus Menjunam?

Sekali lagi pergerakan harga pada carta GBP/USD memberi kejutan yang mana pada kali ini dengan membuat terjunan sehingga melepasi paras terendah mingguan 1.37400 di sesi Eropah semalam (Rabu).
Penurunan itu dilihat telah jatuh menghampiri zon RBS (resistance become support) 1.37000 sebelum mencipta semula pendakian untuk uji paras halangan Moving Average 50 (MA5) pada penghujung sesi.
Trend pergerakan harga di sesi Asia hari ini (Khamis) nampaknya telah pun meningkat sekitar 20 pips ekoran kelemahan matawang USD pada ketika ini untuk mencuba paras terendah mingguan semula.
Kenyataan Pesuruhjaya Eropah Internal Market, Thierry Breton masih menjadi faktor yang menghantui mengenai perbincangan Brexit yang seterusnya telah mengakibatkan tekanan kepada ekonomi UK.
Pelabur turut mengambil langkah berwaspada ekoran daripada faktor tersebut di tengah ketidakpastian pasca Brexit yang masih tidak mempunyai kesepakatan dan terus dorong matawang Pound sedikit susut.

 Pengukuhan USD di kala menjelang penerbitan data Keluaran Dalam Negara Kasar Amerika Syarikat (AS) yang akan memberi bayangan kepada pertumbuhan ekonomi juga bakal diambil kira oleh para pelabur.
Namun jikalau pergerakan harga terus ditekan untuk membuat penurunan, harga berkemungkinan akan mencecah ke zon RBS (resistance become support) 1.37000 sebelum papar reaksi yang berikutnya.
Penyusutan yang lebih rendah bakal memperlihatkan isyarat awal yang lebih jelas untuk harga membuat perubahan trend bearish yang dijangka akan mampu menuju sehingga ke zon tumpuan pada 1.36000.
Sekiranya pergerakan harga kembali menonjolkan prestasi yang paling syahdu untuk melonjak lebih gah, paras tertinggi sebelum ini sekitar 1.38300 dilihat akan diuji terlebih dahulu sebelum mendaki lagi tinggi.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran : Matawang US Dolar Mengukuh Susulan Kritikan Trump!

Matawang US dolar mengukuh pada hari Rabu berikutan Presiden Amerika Syarikat, Donald Trump sekali lagi mengkritik the Federal Reserve kerana tidak menurunkan kadar faedah seperti yang beliau harapkan.
Trump dalam laman twitternya telah memuat naik kenyataan bahawa bank pusat seharusnya menurunkan kadar faedah kepada sifar atau kurang daripada sifar dan dalam dalam masa yang sama beliau telah mensifatkan ahli-ahli the Fed sebagai ‘keras kepala’.
Menurut beliau, kadar faedah yang negatif mampu menyelamatkan wang kerajaan Amerika Syarikat daripada hutang. Sebelum ini beberapa bank pusat di Eropah dan Jepun telah memperkenalkan kadar faedah negatif bagi menjana ekonomi mereka namun hasilnya kadar faedah yang negatif hanya menyumbang sedikit kepada pertumbuhan ekonomi mahupun meningkatkan kadar inflasi.
 Indeks US dolar yang mengukur dolar greenback berbanding enam matawang utama mula didagangkan kukuh dengan peningkatan sebanyak 0.37% kepada paras 98.665 setakat jam 11.35 p.m.
Disisi lain, matawang pound sterling didagangkan rendah berbanding US dolar berikutan ketegangan antara perdana menteri UK Boris Johnson dan parlimen UK yang terus berlanjut.
Matawang CAD juga turut susut berbanding US dolar selepas Perdana Menteri Justin Trudeau menyeru untuk adakan pilihan raya pada Oktober 21.


Harga Minyak Mentah Kukuh, Isu Serangan Amerika Syarikat Di Timur Tengah Jadi Tumpuan

Dagangan komoditi minyak mentah terus diniagakan tinggi pada sesi Asia disokong oleh penurunan inventori minyak mentah lebih besar daripada yang dijangkakan dan optimisme perjanjian perdagangan AS dan China, sementara pelabur terus memantau perkembangan lanjut dalam ketegangan di Timur Tengah.
Niaga hadapan minyak mentah Brent meningkat 13 sen kepada $67.00 setong manakala WTI Amerika Syarikat bertambah 6 sen kepada $61.77 setong.
Ketegangan di Timur Tengah mendapat perhatian pasaran selepas tentera Amerika Syarikat melancarkan serangan udara di Iraq dan Syria sehingga mengorbankan 19 pejuang sementara beberapa orang lagi cedera.
Serangan itu dilakukan dua hari selepas berlakunya serangan roket yang meragut nyawa kontraktor awam Amerika di pangkalan tentera Kirkuk, Iraq.
 Serangan pada hujung minggu itu dikatakan adalah sebagai tindak balas kepada serangan roket yang dilancarkan pada hari Jumaat dan mungkin terdapat tindakan selanjutnya oleh Amerika Syarikat susulan amaran yang dikeluarkan oleh negara itu.
Selain itu, protes oleh penunjuk perasaan yang memaksa penutupan pelantar minyak Nassiriya di selatan Iraq turut menjadi tumpuan pasaran.
Bagaimanapun, Kementerian minyak Iraq memberitahu penghentian pengeluaran di ladang minyak Nassiriya tidak akan menjejaskan eksport dan operasi pengeluaran negara itu kerana ia akan menggunakan pengeluaran tambahan dari pelantar minyak selatan di Basra.
Harga minyak turut disokong oleh kejatuhan lebih besar dari yang dijangkakan dalam bekalan minyak mentah AS di mana terdapat penurunan sebanyak 5.5 juta tong pada minggu lepas, jauh tersasar daripada unjuran untuk turun 1.7 juta tong.
Keyakinan terhadap termeterainya perjanjian dagang AS dan China terus mengangkat dagangan minyak mentah untuk minggu keempat berturut-turut dan berada di paras tertinggi tiga bulan.


EUR/JPY – Pair Yang Dilihat Berpotensi Cetak Keuntungan Hari Ini

Matawang safe-haven sedang memanfaatkan dagangan waktu ini berikutan sentimen berisiko pasaran membuatkan pelabur lebih berhati-hati.
Selain kebimbangan hubungan AS-China akan kembali meningkat setelah penjualan senjata api AS ke Taiwan, laporan berkenaan ujian klinikal vaksin oleh Johnson & Johnson yang dihentikan sementara turut menambahkan risiko dagangan semasa.
Pasaran saham Asia dibuka ‘merah’ dengan jangkaan pasaran saham AS juga turut terjejas.
Dengan itu, US dolar dan Yen Jepun dilihat menempatkan diri dalam kelompok matawang yang meraih keuntungan sejak sesi New York semalam.
Meneliti pergerakan harga pada carta EUR/JPY, harga telah pamerkan corak penurunan untuk hari ketiga selepas siri kenaikan harga minggu lalu mencapai paras ketinggian 125.00.
Faktor penurunan harga turut didorong oleh pergerakan lemah Euro susulan sekatan pergerakan ditingkatkan semula di Eropah untuk membendung gelombang pandemik Covid-19.
Pada awal dagangan minggu ini, harga telah buat penurunan di bawah halangan Moving Average 50 (MA50) pada rangka masa 1 jam memberi isyarat awal permulaan trend bearish.
 Penurunan diteruskan pada dagangan semalam melepasi zon SBR (support become resistance) 124.300 dengan penurunan ketara harga susulan pengukuhan Yen.
Pada dagangan hari ini, penurunan diteruskan di sesi Asia namun kenaikan semula harga dilihat bersambung di awal sesi Eropah.
Namun, pelabur masih melihat arah pergerakan EUR/JPY untuk ke paras lebih rendah menuju zon RBS (resistance become support) 123.100.
Penurunan lebih rendah pula akan menguji zon support pada 122.500 yang gagal ditembusi pada dagangan penghujung September lalu.
Data pengeluaran perindustrian Eropah yang akan diterbitkan pada jam 5 petang waktu tempatan, akan turut mempengaruhi pergerakan Euro.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pound & Euro Papar Reaksi Berbeza Selepas Data PMI Dikeluarkan!

Menghiasi pasaran sesi Eropah adalah penerbitan data PMI pembuatan dan perkhidmatan Zon Eropah dan UK yang bercampur-campur pada bulan Februari.
Berita baik buat Eropah adalah aktiviti perniagaan melonjak ke paras tertinggi 9 bulan pada bulan ini dibantu oleh prestasi yang lebih baik dalam sektor perkhidmatan.
Ini diperlihatkan pada prestasi di dua ekonomi terbesar di Zon Eropah, Perancis dan Jerman yang mencatat pertumbuhan untuk kali pertama sejak Oktober dan Jun.
Meskipun begitu, sektor pembuatan kekal dalam penguncupan untuk bulan kelapan berturut-turut, menandakan aktiviti perkilangan terus perlahan pada Februari.
Ini membuatkan mata wang euro gagal memberi reaksi kepada pencapaian dalam sektor perkhidmatan yang lebih kukuh, menyaksikannya kekal didagangkan suram sekitar paras terendah.
 Berbeza dengan UK, kedua-dua sektor pembuatan dan perkhidmatan tanpa dijangka menunjukkan bacaan yang lebih baik daripada jangkaan.
Aktiviti perkhidmatan mencatat pertumbuhan ketara dengan melonjak ke paras tertinggi lapan bulan, disokong oleh peningkatan kukuh dalam aktiviti perniagaan.
Sektor pembuatan pula kekal dalam penguncupan tetapi menunjukkan peningkatan berbanding bulan sebelumnya, mencatatkan bacaan tertinggi dalam tujuh bulan.
Impaknya, mata wang pound melonjak lebih tinggi susulan data tersebut dengan harga meroket sekitar 0.5% berbanding US dolar.
Nak tahu lebih banyak tentang pasaran kewangan? Sertai komuniti kami! ~Klik sini


EUR/USD Tak Menentu, Harga Susut Ke Zon $1.0800 Sebelum Melantun Semula

Pergerakan pasaran pada Selasa semalam kian bercelaru dengan harga bergerak turun naik dalam julat yang agak ketara (volatile) ketika debaran semakin terasa menjelang mesyuarat bank-bank pusat utama.
US dolar cemerlang didagangkan mengukuh di sesi Eropah semalam walaupun tiada faktor yang jelang menyokong, namun kecundang semula di sesi New York menutup keuntungan yang dicapai sebelum itu.
Jawapan keputusan mesyuarat FOMC dinantikan pada awal pagi Khamis ini yang bakal memacu arah pergerakan US dolar sebelum menuju pula terbitan data pekerjaan NFP Amerika Syarikat (AS) pada penghujung minggu.
Berbeza berbanding Federal Reserve (Fed) dengan jangkaan kenaikan sebanyak 25 mata asas sahaja, European Central Bank (ECB) dijangka menaikkan kadar faedah sebanyak 50 mata asas.
Mata wang Euro turut didagangkan suram semalam ketika disajikan dengan beberapa terbitan data ekonomi Eropah.
Ekonomi Eropah catat pertumbuhan tahunan pada 1.9% lebih baik berbanding jangkaan 1.8%, namun pada sisi negatif, jualan runcit di Jerman menguncup sehingga 5.3% untuk bulan Disember lalu, lebih buruk daripada angka ramalan.

Carta harga bagi pasangan mata wang EUR/USD semalam menyaksikan harga pada mulanya susut menuju zon 1.08000.
 Seperti yang dijangkakan bakal memberi reaksi menarik, zon tersebut berjaya melantunkan semula harga naik sekitar 70 pips dan menguji paras halangan Moving Average 50 (MA50) pada rangka masa 1 jam di carta tersebut.
Arah pergerakan harga semakin sukar dijangka oleh pelabur pada hari ini yang semakin menghampiri waktu mesyuarat.
Jika kenaikan diteruskan, zon rintangan pada 1.09000 akan diuji sekali lagi setelah gagal ditembusi di awal minggu dan juga sepanjang dagangan minggu lalu.
Sekiranya keputusan mesyuarat FOMC mendorong lonjakan lebih tinggi, harga bakal mencapai paras sasaran pada 1.10000.
Namun jika sebaliknya penurunan harga pula yang dipamerkan, zon 1.08000 bakal menjadi tumpuan untuk dituju harga sekali lagi.
Jika berjaya tembus lebih rendah, penurunan bakal dilanjutkan menuju pula ke sekitar 1.07000 dengan memaparkan corak pergerakan trend bearish.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ekonomi UK Akhiri Tahun 2020 Dengan Lebih Kuat

Ekonomi UK menunjukkan pertumbuhan lebih cepat daripada yang dijangkakan dalam tiga bulan terakhir 2020, menurut data rasmi yang dikeluarkan pada Rabu.
Data yang dikemas kini oleh Pejabat Statistik Negara (ONS) melaporkan bacaan akhir data Keluaran Dalam Negara Kasar (KDNK) UK meningkat 1.3% pada suku keempat tahun lalu, pemulihan lebih tinggi daripada 1% yang pertama kali dianggarkan sebelum ini.
 Walaupun mencatatkan pertumbuhan pada dua suku berturut-turut, tetapi tahap KDNK di UK kini 7.3% di bawah tahap suku keempat 2019 dari 7.8% yang disemak semula dari anggaran sebelumnya.
Pada tahun 2020 secara keseluruhan, KDNK susut sebanyak 9.8% iaitu lebih baik daripada anggaran awal penurunan 9.9%, tetapi masih merupakan tahun terburuk yang pernah dicatatkan ekonomi UK.
Matawang pound sedikit meningkat susulan penerbitan data yang memberangsangkan ini dengan didagangkan di sekitar harga 1.37500, selain turut disokong oleh penyusutan dolar greenback pada awal sesi Eropah.


Ini 4 Faktor Yang Sedang Sokong USD Untuk Kukuh!

Pengukuhan semula US dolar menolak jatuh dagangan mata wang utama selepas dipacu oleh peningkatan hasil perbendaharaan AS 10 tahun.
Hasil bon 10 tahun melonjak kepada 3.57%, mencapai paras tertinggi dua minggu sebelum sedikit susut pada sesi Asia.
Dalam pada itu, US dolar turut mendapat sokongan daripada data jualan runcit Amerika Syarikat walaupun bacaan yang dikeluarkan agak tersasar berbanding jangkaan.
Jualan runcit meningkat 0.4% pada bulan April daripada kejatuhan 0.7% yang disemak semula pada Mac, dan sedikit meleset berbanding jangkaan untuk naik 0.8%.
Ini menunjukkan meskipun bacaan yang dicatatkan lebih rendah daripada jangkaan tetapi perbelanjaan pengguna meningkat pada bulan lepas.
Selain itu, kenyataan yang berbaur hawkish daripada pembuat dasar Federal Reserve (Fed) dilihat juga menyokong US dolar.
 Presiden Fed Cleveland, Loretta Mester berkata beliau tidak fikir bahawa kenaikan kadar faedah perlu dihentikan lagi buat masa ini. Namun, ada empat minggu lagi untuk mesyuarat seterusnya, oleh itu Fed perlu melihat lebih banyak data.
Secara berasingan, rundingan mengenai siling hutang berakhir dengan harapan selepas Speaker Dewan Republikan Kevin McCarthy memberitahu bahawa ada kemungkinan untuk perjanjian dicapai akhir minggu ini.
Sementara itu, mata wang euro kembali didagangkan lebih rendah susulan penguncupan dalam data sentimen ekonomi Jerman tinjauan ZEW pada bulan Mei.
Mata wang pound juga merosot semula berikutan pengukuhan US dolar, selain turut terkesan oleh data pekerjaan UK yang lebih lemah pada bulan Mac.
Di samping itu, dolar Kanada sedikit susut susulan kenaikan pada sesi terdahulu ekoran data inflasi Kanada yang tanpa dijangka meningkat ke paras tertinggi sejak Jun 2022 kepada 4.4% pada April.
Dolar Aussie pula didagangkan lebih rendah, manakala dolar New Zealand bergerak mendatar berbanding greenback pada sesi Asia.


6 Berita Forex Penting Tumpuan Pasaran Minggu Ini (7-11 September 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pengeluaran Perindustrian Jerman (Isnin 2.00 Petang): Selepas mencatatkan bacaan angka yang meningkat sejak 2 bulan, bacaan terbaru untuk bulan Julai pula dijangka akan mula mencatatkan penurunan untuk pengeluaran industri di Jerman sebagai ekonomi terbesar di Eropah.
Mesyuarat Polisi Bank Pusat Kanada (Rabu 10.00 Malam): Pada mesyuarat Julai lalu, Bank of Canada (BOC) seperti dijangkakan telah mengekalkan kadar faedah di paras terendah pada 0.25%. Kadar tersebut turut dijangka dikekalkan pada keputusan terbaru. Perubahan polisi oleh penggubal dasar akan diteliti berikutan ketidaktentuan unjuran yang berdasarkan perkembangan pandemik serta pemulihan ekonomi Kanada.
 Mesyuarat Polisi Bank Pusat Eropah (Khamis 7.45 Malam): European Central Bank (ECB) terus dijangka akan mengekalkan kadar faedah di paras sifar. Namun, pelonggaran polisi yang terus dilanjutkan akan memberi kesan penyusutan terhadap matawang Euro.
Data Tuntutan Faedah Pengangguran AS (8.30 Malam): Memberikan perkembangan positif terhadap bacaan kadar tuntutan terbaru di AS minggu lalu apabila angka mula turun di bawah paras 1 juta. Bacaan terbaru diramalkan sekitar 838,000 tuntutan.
Data Pertumbuhan GDP UK (Jumaat 2.00 Petang): Pertumbuhan ekonomi UK berdasarkan bacaan data bulanan GDP diramalkan menurun berikutan kesukaran ekonomi berdepan penularan gelombang terbaru pandemik. Pertumbuhan ekonomi dijangka kembali menurun selepas melonjak pada bacaan sebelumnya.
Data Inflasi AS (Jumaat 8.30 Malam): Bacaan inflasi bulanan di Amerika Syarikat untuk Ogos bakal menurun berikutan ekonomi AS masih lagi bergelut dalam fasa pemulihan yang menyebabkan kadar perbelanjaan pengguna perlahan.


Penurunan GBP/USD Kembali Semula Ke Zon Support Julai Lalu

Corak penurunan harga dipamerkan lebih jelas minggu ini pada carta pasangan mata wang GBP/USD melihatkan dominasi US dolar ke atas Pound Sterling.
Menuju penghujung minggu, US dolar terus mengukuhkan kedudukannya dalam pasaran apabila mencatatkan peningkatan ke paras tertinggi 9 bulan.
Data-data ekonomi UK juga dilihat gagal memberi sokongan terhadap pergerakan Pound ekoran kebimbangan penularan Covid-19 yang turut melanda negara tersebut.
Dengan sentimen pasaran semasa yang memihak kepada US dolar, Pound dijangka akan terjejas lebih parah bagi menutup dagangan minggu ini.

Pada Selasa lalu, harga telah susut lebih rendah di bawah paras 1.38000 sebelum harga membuat kenaikan pada Rabu dan menguji semula zon SBR (support become resistance) tersebut.
Memberi isyarat untuk pergerakan bearish, harga yang menguji paras halangan Moving Average 50 (MA50) pada rangka masa 1 jam menyambung penurunan lebih rendah semalam.
 Khamis semalam, harga catatkan penurunan harian sekitar 120 pips melepasi paras sokongan 1.37000.
Bersambung pada dagangan hari ini (Jumaat), harga dijangka akan meneruskan penurunan untuk menguji zon support 1.36000 yang juga menjadi tumpuan pada Julai lalu ketika berjaya melonjakkan semula harga.
Namun adakah situasi sama akan berulang atau sebaliknya?
Sekiranya harga susut lebih rendah melepasi zon support tersebut, penurunan bakal diteruskan mencecah paras tumpuan seterusnya sekitar 1.35000 yang merupakan paras penting pada dagangan Januari lalu.
Untuk situasi kenaikan harga pula, harga yang berjaya semula melepasi zon 1.37000 akan kembali menguji zon SBR 1.38000 dan memberi isyarat perubahan trend bullish harga.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Global Mencapai Paras Tertinggi Dua Minggu Lalu

Harga minyak mentah global meningkat ke paras tertinggi dua minggu lalu pada Khamis dengan meneruskan kenaikan enam sesi dagangan berturut-turut selepas data inventori menunjukkan pengurangan terbesar sejak hampir setahun lalu.
Minyak WTI (West Texas Intermediate) didagang di sekitar $45.06 setong setakat pukul 4.30 petang. Manakala minyak Brent (Brent-oil) didagang di sekitar $47.85 setong.
Harga minyak mentah merekod kenaikan mendadak pada Rabu selepas data EIA (Energy Information Administration) merosot 100,000 tong minggu lalu. Ini juga merupakan kejatuhan terbesar sejak Julai 2016.
 Harga minyak berada di bawah tekanan sejak beberapa minggu lalu disebabkan kebimbangan peningkatan pelantar di US seterusnya mengimbangi pemotongan pengeluaran oleh OPEC.
Bulan lalu, OPEC dan non-OPEC melanjutkan pemotongan 1.8 juta tong sehari sehingga Mac 2018.
Kumpulan pengeluar minyak ini dijangka tidak akan tergesa-gesa memotong pengeluaran, tetapi mesyuarat yang berlangsung di Rusia bulan depan berkemungkinan akan mempertimbangkan langkah tambahan bagi menyokong pasaran komoditi hitam.


Sentimen Ekonomi Jerman Lemah, EUR/USD Kekalkan Penurunan Sejak Awal Februari

Matawang dolar Euro menunjukkan kenaikan harga pada sesi Eropah dengan pergerakan yang lemah ekoran sentimen ekonomi Eropah dilihat memberi tekanan terhadap matawang tersebut.
Tumpuan terarah pada bacaan awal data pertumbuhan GDP di Jerman untuk suku keempat 2019 yang mencatatkan pertumbuhan sifar, menurun dari bacaan suku sebelumnya.
Sektor perindustrian Jeman kekal lemah dan sebagai ekonomi terbesar zon Eropah, pandangan pelabur lebih pesimis terhadap blok perdagangan tersebut.
Berbanding US dolar, matawang Euro telah menurun ke paras lebih rendah mencatatkan paras terendah harga pada carta EUR/USD mencecah paras support 1.08300. Paras tersebut juga adalah terendah sejak dagangan April 2017 yang lalu.
Penurunan pada carta EUR/USD juga turut didorong oleh data inflasi Amerika Syarikat yang kukuh ke paras tertinggi sejak Oktober 2018, di mana indeks harga pengguna (CPI) pada Januari meningkat kepada 2.5%.
Penurunan harga telah mencatatkan sekitar 270 pips sejak awal Februari dengan pergerakan harga kekal di bawah paras halangan Moving Average 50 (MA50) menunjukkan trend kekal bearish.
 Pelabur menantikan bacaan data jualan runcit Amerika Syarikat untuk bulan Januari yang akan diterbitkan pada sesi New York malam ini dan bakal mempengaruhi dagangan US dolar.
Jika data diterbitkan kukuh, harga bakal ditekan ke paras lebih rendah melepasi zon support 1.08300 yang diuji pada sesi Asia pagi ini. Penurunan akan terus mencatatkan paras terendah terbaru pada carta EUR/USD.
Harga yang membuat kenaikan berkemungkinan akan menguji halangan dinamik MA50 sebelum meneruskan siri penurunan harga semula.
Namun jika kenaikan berjaya melepasi paras 1.08800, harga boleh mencapai kenaikan sehingga ke paras sekitar zon minor SBR (support become resistance) sekitar 1.09500.
Lihat gambar carta pasangan matawang EUR/USD di bawah untuk rujukan analisis teknikal anda.


Ini Pergerakan Semasa Matawang Menjelang Sesi New York

Dolar greenback kekal didagangkan stabil pada sesi Eropah, walaupun memaparkan sedikit penyusutan berikutan ketiadaan pemangkin baru untuk merangsang pergerakan pasaran lebih agresif.
Jangkaan untuk Federal Reserve (Fed) mempercepatkan pengurangan pembelian bon masih lagi menyokong dagangan greenback walaupun bacaan laporan pekerjaan NFP Amerika Syarikat bercampur-campur.
Pertumbuhan dalam pasaran pekerjaan AS lebih lemah dari dijangkakan, manakala kadar pengangguran pula berbeza dengan mencatatkan angka memberangsangkan dengan menurun ke paras terendah sejak pandemik mula melanda.
 Mesyuarat polisi Bank Pusat Australia (RBA) kini menjadi tumpuan pelabur untuk melihat tindak balas dari penggubal dasar atas kenyataan Federal Reserve (Fed) yang mula mengetatkan polisinya.
Dolar Aussie diniagakan sedikit meningkat pada sekitar harga 0.7030 berbanding US dolar, bangkit dari paras terendah yang disentuhnya pada minggu lepas 0.69930.
Peningkatan ini juga berkemungkinan daripada tindakan People’s Bank of China (PBOC) yang telah mengurangkan kadar faedahnya sebanyak 50 mata asas untuk meningkatkan sokongan kepada ekonomi.
Mengikuti perkembangan matawang Eropah, euro dan pound sedikit menokok berikutan penyusutan US dolar. Bagaimanapun, pergerakan kedua-dua matawang itu masih lagi terbatas akibat pendirian dovish bank pusat England dan Eropah.


Harga Pengguna CPI Kanada Jatuh 0.1% Pada Jun

Harga pengguna (CPI) di Kanada menyusut 0.1% pada Jun sejajar dengan jangkaan pasaran berbanding kenaikan 0.1% pada Mei. Dalam tempoh 12 bulan sehingga Jun, data CPI naik 1.0% dari 1.3% sebelum ini.
Inflasi-teras (Core-CPI) naik 0.1% pada Jun dengan bacaan tahunan (12 bulan sehingga Jun 2017) tidak berubah dari 0.9%.
Jika tidak mengambil kira perubahan harga barangan yang volatile seperti harga tenaga dan makanan, harga naik 0.1% berbanding 1.4% yang dicatat tahun lalu.
Apabila dilihat kepada komponen-komponen dalam indeks CPI ini, harga tenaga jatuh 2.0% pada Jun dengan kejatuhan tahunan 1.3%. Harga makanan pula meningkat 0.3% berbanding 0.6% dalam tempoh 12 bulan sehingga Jun 2017.
 Terdapat kejatuhan mendadak dalam harga pakaian sebanyak 2.2% pada Jun dengan harga gasolin yang merosot turut mengheret harga pengangkutan lebih rendah.
Dalam laporan polisi monetari Bank of Canada (BoC) pada Julai, bank pusat melihat masalah-masalah kecil dalam ekonomi akan selesai lebih awal dari permulaan tahun 2018.
Bank pusat juga menyatakan bahawa mereka perlu melihat data-data dan akan mula menaikkan kadar faedah sebelum sasaran inflasi 2% dapat dicapai.
Dalam konteks ini, pengukuhan inflasi dalam sektor perkhidmatan akan mengekalkan Bank of Canada (BoC) dalam fasa pengetatan.


Lonjakan Hasil Eksport Minyak WTI Membebankan Usaha OPEC & Rusia

Harga minyak metah bercampur pada sesi Asia hari Khamis walaupun dengan komen yang positif tentang pematuhan syarat OPEC dikeluarkan oleh menteri tenaga Rusia, Alexander Novak.
Minyak West Texas Intermediate (WTI) berada di paras $49.98 pada jam 11.30 pagi, manakala minyak Brent pula naik 0.16% kepada 55.89.
Dalam temu ramah Novak bersama wartawan di Rusia, beliau berkata akan terus meneliti permintaan dan penawaran pasaran bersama OPEC, di samping mengatakan bahawa kadar patuh syarat pemotongan minyak sudah mencapai lebih 100% dengan usaha yang lebih daripada Saudi Arabia dan Russia.
Semalam harga minyak ditutup rendah berikutan data bekalan minyak US susut dua minggu berturut-turut berikutan eksport yang meningkat, dimana hal ini akan membantutkan usaha OPEC untuk mengurangkan bekalan global.
Berdasarkan laporan EIA, bekalan minyak US jatuh kepada 6 juta tong bagi minggu yang berakhir pada 29 September, dengan penyusutan yang lebih daripada jangkaan sebanyak 756,000 tong.
 Antara yang mendorong penurunan mendadak ini adalah peningkatan hasil eksport minyak mentah US sebanyak 1.98 juta tong sehari (bdp) berikutan perbezaan harga antara Brent dan WTI menyebabkan permintaan minyak mentah US meningkat.
Namun, sebahagian penganalisis mengatakan lonjakan hasil eksport minyak mentah US akan membebankan usaha mengurangkan bekalan oleh OPEC dan pengeluar utama lain
Ketua analisis tenaga daripada Interfax Energy Global Gas Analytic di London, Abhishek Kumar berkata, “Pengeluaran minyak US telah memaksa OPEC dan sebahagian non-OPEC yang termasuk dalam perjanjian pemotongan untuk merombak semula strategi mereka”.
Antara faktor lain yang menekan harga minyak adalah jangkaan bekalan global akan bertambah selepas kawasan minyak terbesar di Libya telah beroperasi semula selepas terpaksa ditutup beberapa minggu akibat gangguan pemberontak.
Secara keseluruhannya sentimen pasaran minyak masih positif dengan pelabur kekal optimis terhadap usaha OPEC untuk mengurangkan bekalan minyak global melalui pemotongan pengeluaran.


Reaksi Pound Kejutkan Pelabur! Dah Kenapa Junam Macam Tu?

Mata wang pound mempamerkan pergerakan tidak menentu selepas pengumuman kadar faedah oleh Bank Pusat England (BOE) yang meningkatkan kadar faedah pada mesyuarat polisi terbaharunya.
BOE menepati ramalan pasaran dengan menaikkan kadar sebanyak 25 mata asas ke 0.75%. Ini merupakan kenaikan ketiga oleh bank pusat itu dalam memerangi lonjakan inflasi UK yang tinggi.
Bagaimanapun, reaksi awal pound menyaksikan mata wang itu menjunam drastik selepas pengumuman tersebut berikutan ada penggubal dasar yang menyokong untuk mengekalkan kadar faedah.
Tersasar dari jangkaan pelabur untuk keputusan sebulat suara, Timbalan Gabenor Jon Cunliffe memilih untuk mengekalkan kadar dengan memberi amaran tentang kesan besar terhadap permintaan daripada harga komoditi yang lebih tinggi.
 Hal ini secara tidak langsung menunjukkan bahawa penggubal dasar BOE bersedia untuk memperlahankan pengetatan. Para penggubal dasar juga memberitahu mereka terus menjangkakan kenaikan pada bulan Mei sebelum ‘berehat panjang’ hingga ke tahun 2023.
Walaupun susut, mata wang pound kemudiannya kembali mencatat pemulihan selepas pelabur meneliti kenyataan BOE, dengan meningkat semula berbanding US dolar.
Sementara itu, raja mata wang sedikit meningkat pada sesi Asia selepas jatuh ke paras terendah satu minggu. Penyusutan US dolar telah memberi peluang kepada kebanyakan mata wang utama lain untuk meningkat.
Dolar Aussie dan New Zealand antara mata wang yang mempamerkan prestasi terbaiknya selain mendapat sokongan daripada data ekonomi Australia dan New Zealand yang positif.


Isu India-Pakistan Menimbulkan Kegelisahan Dalam Pasaran

Matawang dolar USD menunjukkan pergerakan yang sederhana sementara pasaran menunggu laporan data perumahan di Amerika Syarikat pada jam 9.30 malam. Kemudiannya, data tinjauan keyakinan pengguna di Amerika Syarikat akan turut dikeluarkan pada jam 11 malam nanti.
Sentimen risk-on pasaran dilihat semakin pudar ditambah pula dengan laporan pertelingkahan di antara India dan Pakistan. Ketegangan mulai timbul melibatkan isu Line of Control (LoC) iaitu garisan sempadan yang memisahkan dua negara tersebut.
Turut didakwa berlaku serangan senjata oleh pasukan tentera udara India ke atas Pakistan. Berkemungkinan kebimbangan yang timbul akan mula kembali mengubah sentimen pasaran dan membuatkan matawang safe-haven Yen dan USD terutamanya akan kembali mendapat permintaan.
Manakala matawang Euro pula masih didagangkan agak berisiko dengan ketiadaan data tumpuan yang menyokong kestabilan pada zon Eropah. Tempias isu Brexit akan turut mempengaruhi dagangan semasa Euro.
Diperhatikan pada pergerakan harga chart pasangan matawang EUR/USD, sejak dagangan minggu lalu, harga masih bergerak di antara julat harga 1.13300 dan paras resistance 1.13700.
 Dagangan hari ni menyaksikan harga turun menguji paras Magic Pivot 1.1350 sebelum kembali membuat kenaikan menguji semula zon resistance yang masih belum berjaya untuk harga tembusi.
Lihat gambar chart EUR/USD di bawah untuk rujukan analisis teknikal anda dan perhatikan juga paras tumpuan pada indicator Moshed Magic Line yang telah disediakan.

Paras support: 1.1333, 1.1310, 1.1293.
Paras resistance: 1.1373, 1.1390, 1.1413.


ISM Sektor Pembuatan US Mengukuh Jauh Melebihi Jangkaan

Indeks ISM sektor pembuatan Amerika Syarikat naik ke paras 57.8 pada Jun dari 54.9 yang dicatat pada bulan sebelum itu.
Bacaan kali ini adalah yang tertinggi sejak Ogos 2014 hampir tiga tahun lalu. Ia juga jauh di atas jangkaan pasaran pada paras 55.0 seperti yang dilaporkan dalam awal sesi US pada Isnin.
15 dari 18 sektor pembuatan merekodkan kenaikan pada tempoh sama.
Indeks tempahan meningkat kepada 63.5 dari 59.5, manakala komponen pengeluaran naik secara signifikan kepada 62.4 dari 57.1. Tempahan yang belum dipenuhi juga meningkat secara signifikan yang akan menyokong pengeluaran dalam beberapa bulan akan datang.
 Tempahan eksport juga mencatat kenaikan positif sekaligus menyumbang kepada bacaan keseluruhan bulan lalu.
Komponen pekerjaan sektor pembuatan juga merekod kenaikan kepada 57.2 dari 53.5 yang menunjukkan tanda-tanda pengukuhan data pekerjaan US Jumaat ini.
Manakala komponen harga menunjukkan tekanan yang semakin perlahan kepada inflasi di mana indeks pekerjaan susut kepada 55 dari 60.5 . Bacaan ini juga adalah yang terendah pada 2017.
Dalam data berlainan sektor pembuatan, indeks PMI dikaji semula kepada 52 dari 52.1 sebelum ini.
Data secara keseluruhan memperlihatkan tiada halangan yang signifikan kepada The Fed untuk meneruskan normalisasi polisi monetari. Data kali ini juga dilihat sebagai bukti bahawa data perlahan sebelum ini adalah sementara sahaja seperti yang dikatakan oleh The Fed dalam beberapa mesyuarat mereka.


China Tidak Gentar Untuk Hadapi Perang Dagang – Presiden China Xi Jinping

Presiden China Xi Jinping dalam satu ucapannya di Beijing, memberitahu bahawa China mahu menyelesaikan perjanjian perdagangannya dengan Amerika Syarikat atas dasar saling menghormati dan kesaksamaan.
Selain itu, beliau juga berkata negaranya cuba mengelak daripada berlakunya perang dagang, tetapi jika ia berlaku, China tidak gentar untuk melawan balik.
Kenyataan itu datang beberapa hari selepas Presiden AS Donald Trump mengatakan China tidak mencapai tahap yang beliau inginkan dalam rundingan tersebut menyebabkan keraguan mula timbul sama ada dua negara itu akan mencapai perjanjian untuk menamatkan pertikaian perdagangan yang sekian lama berlanjutan.
Sementara itu, dalam laporan terbaru oleh CNBC yang memetik kata-kata pegawai AS di Chamber of Commerce, Myron Brilliant memberitahu perjanjian perdagangan fasa pertama mungkin tidak akan ditandatangani sebelum tarif pada 15 Disember mula dikuatkuasakan.
 Namun, beliau mengakui bahawa perjanjian itu dilihat sebagai satu langkah ke arah yang betul untuk mengatasi ketegangan perdagangan antara dua ekonomi terbesar di dunia.
Perjanjian fasa pertama yang dipersetujui pada Oktober lalu telah membawa pelbagai keraguan apabila China bertegas mahu memuktamadkan rundingan dengan lebih banyak pembatalan tarif. Bagaimanapun, menurut Brilliant, penghapusan semua tarif selepas fasa pertama tidak akan terjadi.
Terdahulu, China telah menjemput perunding perdagangan AS untuk berunding secara bersemuka di Beijing dengan harapan pertemuan tersebut dapat diadakan sebelum hari Khamis depan.
Susulan itu, pegawai AS pula telah menyatakan kesediaan mereka untuk bertemu, tetapi turut menyatakan keengganan untuk berunding jika China tidak menjelaskan komitmennya terhadap perlindungan harta intelek, pemindahan teknologi dan pembelian pertanian.


Kemana Hala Tuju Dagangan Emas Selepas Fed Mengekalkan Kadar Awal Pagi Tadi?

Emas kembali mendapat momentum dalam sesi Asia pada Khamis apabila pelabur menilai laporan minit mesyuarat Fed bagi bulan Mei dalam nada yang agak hawkish manakala optimis (dovish) terhadap kenaikan kadar selanjutnya.
Emas bagi penghantaran Jun di Comex New York Merchantile Exchange meningkat sebanyak 0.50 peratus kepada $1,259.38 satu troy ounce manakala dagangan copper futures menurun sebanyak 0.19 peratus kepada $2,584.
Semalam, dagangan emas berada pada bacaan yang stabil apabila pelabur meneliti minit mesyuarat Fed bagi sebarang kemungkinan perubahan terhadap prospek kenaikan kadar faedah selepas beberapa data ekonomi dinilai melembap pada suku pertama baru-baru ini.
Pertumbuhan ekonomi Amerika Syarikat yang diukur melalui data Keluaran dalam Negara Kasar (KDNK) meningkat pada kadar tahunan sebanyak 0.70 peratus bagi tempoh tiga bulan pertama tahun 2017. Tempoh ini juga merupakan tempoh pertumbuhan ekonomi yang paling perlahan bagi suku pertama sejak 2014.
Pada awal pagi tadi, Fed telah mengekalkan kadar penanda arasnya tidak berubah pada Mei dan memaklumkan bahawa dasar monetari kekal akomodatif bagi menyokong kenaikan di dalam pasaran pekerjaan dan sasaran inflasi pada bacaan 2 peratus.
 Walaupun pasaran buruh ketika ini masih menunjukkan tanda-tanda kekuatan kerana kadar pengangguran diletakkan pada paras terendah sejak tahun 2007 pada 4.4 peratus, kadar inflasi masih dicatat perlahan pada paras 2.2 peratus pada bulan April berbanding 2.7 peratus yang dicapai pada Februari lalu.
Menurut Fed rate monitor tools, pelabur kini meletakkan jangkaan sebanyak 80 peratus terhadap prospek kenaikan kadar pada bulan Jun.
Hal ini didorong oleh pemulihan terhadap momentum US Dollar dan kadar hasil perbendaharaan AS.
Dalam masa yang sama, dagangan emas masih mendapat sokongan daripada pergolakan politik di Washington memandangkan pelabur mula mempersoalkan keupayaan Trump dalam meneruskan agenda ekonomi yang bakal menyokong kepada pertumbuhan ekonomi AS.
Kaplan Mohon Perjanjian Perdagangan AS dengan Kanada dan Mexico Diteliti


USD/JPY Bertukar Trend, Data NFP Jadi Penentu Segalanya!

Pelabur menyaksikan perubahan corak harga pada carta pasangan mata wang USD/JPY pada minggu ini yang dilihat gagal meneruskan trend bullish sebelumnya.
Jika diperhatikan pada dagangan beberapa minggu sebelumnya, kenaikan harga telah bermula sejak sekitar 12 Mei lalu sehingga berjaya mencapai ketinggian 140.900 di awal minggu ini.
Paras tersebut adalah yang paling tinggi tahun ini dan tertinggi sejak November 2022 lalu.
Penyusutan yang berlaku ke atas US dolar pada minggu dilihat dipengaruhi oleh beberapa faktor selepas tumpuan terhadap perjanjian siling hutang Amerika Syarikat (AS) mulai reda.
Tumpuan yang beralih semula kepada dasar monetari Federal Reserve (Fed) turut memberi perhatian kepada data ekonomi penting yang diterbitkan minggu ini, terutamanya data pekerjaan NFP AS.
Beberapa pegawai Fed yang berpandangan bahawa kenaikan kadar perlu dihentikan seketika menjadi pendorong pergerakan lemah US dolar buat masa ini.
Jika bacaan data NFP merosot, akan menguatkan lagi jangkaan bahawa pengetatan dasar monetari semakin menjauh daripada menjadi pilihan.
Secara teknikal, pergerakan harga juga dilihat beredar di bawah halangan Moving Average 50 (MA50) pada rangka masa 1 jam di carta USD/JPY tersebut yang menunjukkan isyarat bearish.
 Penurunan yang berlaku semalam telah melepasi paras 139.00 dan menyambung dagangan pada sesi Asia dan Eropah hari ini (Jumaat), harga kekal perlahan di sekitar tersebut.
Pergerakan selanjutnya akan bergantung pada reaksi pasaran terhadap data NFP yang akan diterbitkan sebentar lagi.
Penurunan lebih rendah jika diteruskan bakal menuju zon 137.00 yang boleh menjadi ‘pit stop’ atau zon sokongan sementara harga.
Jika tembus lebih rendah, sasaran adalah untuk menuju pula zon 135.00.
Sebaliknya, jika berlaku lonjakan selepas data diterbitkan, harga berkemungkinan mampu mencapai semula ketinggian awal minggu lalu.
Atau lebih tinggi melepasinya, rekod tertinggi tahun ini akan dicatatkan lagi dengan sasaran untuk menuju 142.00.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal Sesi Asia Hari Jumaat

Isu perdagangan global semakin buruk apabila Presiden Trump dilaporkan akan membawa pula isu tersebut kepada Jepun. Dengan pasaran sedang menunggu pusingan seterusnya pertikaian antara AS-China, perkembangan terbaru itu memburukkan lagi sentimen pasaran global ketika ini.
Harga emas membuat kenaikan pada sesi Asia disebabkan tercetusnya sentimen risk-off dengan matawang Yen menjadi matawang terkuat setakat ini. Seperti biasa, aset safe-haven seperti Yen dan emas akan mendapat permintaan tinggi untuk pelabur melindungi nilai aset mereka.
Indeks US dollar yang mengukur kekuatan matawang greenback berbanding enam matawang yang lain setakat ini didagang tidak berubah dengan bergerak di sekitar harga 95.00.
 Kebanyakan pasangan matawang setakat ini didagang mendatar pada awal sesi Asia hari Jumaat. Major pair seperti EUR/USD setakat ini hanya naik 0.01%, di mana GBP/USD merekodkan penyusutan 0.02%. USD/JPY pula merosot sehingga 0.14%, manakala USD/CAD jatuh 0.02%. USD/CHF membuat kenaikan 0.01%. Pair AUD/USD dan NZD/USD masing-masing membuat penurunan 0.13% dan 0.06% setakat ini.
Dalam masa yang sama, kementerian perdagangan China berkata negara itu akan membalas balik sebarang bentuk tariff dari Amerika Syarikat.
Pelabur ketika ini juga sedang menunggu perkembangan dalam rundingan NAFTA di mana beberapa isu sukar untuk disepakati termasuk produk tenusu, perlindungan syarikat media dan bagaimana untuk menyelesaikan pertikaian di masa hadapan.
Pasaran hari ini akan memberi tumpuan kepada data pekerjaan NFP yang akan dikeluarkan pada pukul 8.30 malam ini. Salah satu data petunjuk kepada NFP semalam iaitu ADP-NFP merekodkan tambahan pekerjaan sektor swasta sebanyak 163,000 berbanding 190,000 sebelum ini.


Data GDP Memberi Tekanan Buat Emas Dalam Sesi Eropah!

Data GDP dan prospek kenaikan kadar oleh Fed telah memberi tekanan buat emas apabila didagang menurun dalam sesi Eropah.
Emas mula menjunam $1.35 atau 0.11% kepada $1,268.15 satu troy ounce.
Amerika Syarikat dijangka akan mengeluarkan data GDP negara tersebut pada pukul 8.30 malam ini.
 Fed juga bersedia untuk menaikkan kadar jika keadaan ekonomi kekal pada landasan yang betul.
Prospek jangka masa pendek untuk emas dilihat suram berikutan beberapa data positif dari AS. Kenyataan agresif daripada pengawai-pegawai utama Fed mengenai kenaikan kadar juga mengubah hala tuju emas akhir-akhir ini.
Mesyuarat Fed yang seterusnya dijangka akan diadakan pada November ini.
Syarikat Berkaitan Kerajaan NFPC Mencatatkan Belanjawan Defisit!


GBP/USD Mendatar, Bakal Ada Kejutan Terhadap Pergerakan Harga?

Matawang Pound Sterling didagangkan berisiko pada minggu ini sementara pelabur terus mengikuti perkembangan Brexit yang terus menimbulkan kebimbangan dalam pasaran.
Terkini, tarkih akhir Brexit telah disahkan dilanjutkan sehingga 31 Januari 2020 di mana tarikh asal pengunduran Britain dari Kesatuan Eropah (EU) adalah dijadualkan pada Jumaat ini.
Undian parlimen masih kekal ditolak menentang Perdana Menteri UK Boris Johnson. Beliau kini mahu mengadakan pilihan raya umum lebih awal setelah penangguhan Brexit dipersetujui EU.
PM Johnson dilihat berdepan masalah untuk mendapatkan sokongan majoriti di parlimen dengan ditentang oleh Parti Buruh khususnya yang menentang no-deal Brexit.
Meneliti pergerakan harga pada carta pasangan matawang GBP/USD, harga bergerak mendatar sejak semalam dengan pelabur yang kekal berhati-hati mendapatkan arah yang lebih jelas untuk isu Brexit.
 Harga yang dilihat bergerak di atas garisan Moving Average 50 (MA50) menunjukkan pergerakan perlahan sejak awal sesi Asia bermula sehingga bersambung ke sesi pasaran Eropah hari ini.
Kenaikan harga dilihat bakal menuju ke zon resistance sekitar paras 1.3000 jika perkembangan Brexit memberikan laporan yang positif.
Namun jika nilai matawang GBP menyusut, harga bakal membuat penurunan menguji paras support pada 1.27800 yang berada pada zon RBS (resistance become support).
Harga yang berjaya meneruskan penurunan melepasi zon RBS tersebut bakal menuju pula ke paras 1.27000 iaitu zon RBS lebih rendah yang menjadi paras tumpuan harga sebelum ini.
Lihat gambar carta pasangan matawang GBP/USD di bawah untuk rujukan teknikal analisis anda.


Anda Pasti Terkejut Dengan Tindak Balas Pasaran Minyak Mentah Selepas Keputusan OPEC Semalam!

OPEC akhirnya menamatkan spekulasi pasaran minyak mentah apabila bersetuju untuk memotong bekalan untuk kali yang pertama dalam tempoh 8 tahun semalam.
Pertemuan di Vienna itu akhirnya berjaya mengatasi perbezaan pandangan antara 3 pengeluar terbesar kumpulan tersebut iaitu Arab Saudi, Iran dan Iraq. Paling menakjubkan apabila Russia yang bukan ahli OPEC turut bersetuju untuk memotong pengeluaran output minyak mentah di negaranya.
Kesan kepada pasaran minyak mentah dunia dapat dilihat serta merta semalam apabila harga penanda aras minyak menokok tinggi sebanyak 10 peratus di New York. Saham-saham syarikat-syarikat tenaga di seluruh dunia turut melonjak semalam. Sekarang, pasaran hanya bergantung kepada sejauh mana kesemua anggota OPEC berpegang teguh dengan perjanjian tersebut untuk masa-masa akan datang.
Kesan pasaran minyak mentah setelah OPEC bersetuju untuk memotong bekalan minyak mentah. Sumber : Bloomberg
Memetik kenyataan ketua penganalisis minyak di Energy Aspects Ltd iaitu Amrita Sen, kenyataan OPEC ini sekali gus telah menamatkan pandangan skeptikal pasaran yang berpandangan bahawa OPEC sudah seakan ‘mati’ dalam membantu pasaran ini yang kian merosot sejak 2 tahun lalu.
 Dalam perbincangan semalam, anggota OPEC bersetuju untuk memotong bekalan kira-kira 1.2 juta tong sehari pada bulan Januari. Persetujuan ini sekali gus menepati pelan yang dirangka dalam mesyuarat September bagi mengurangkan pengeluaran kepada 32.5 juta tong. Namun begitu, perjanjian itu mengecualikan Nigeria dan Libya.
Dalam satu temubual oleh Ketua Penyelidikan Global di Goldman Sachs Grop Inc iaitu Jeff Currie, ekonomi dilihat bertambah baik dengan persetujuan tersebut.
Arab Saudi sebagai sebuah negara yang menjadi antara pengeluar terbesar tahun ini bersetuju untuk mengurangkan pengeluaran kepada 486,000 tong dan Iraq sebanyak 210,000. Sebelum ini kedua-dua negara itu dikatakan enggan untuk bersetuju dalam perjanjian ini ekoran protes serangan terhadap negara-negara Islam.
Dalam masa yang sama, Menteri Tenaga Alexander Novak Russia juga mengatakan bahawa Russi juga kana memeotong hampir 300,000 tong minyak mentah sehari.
Seterusnya dalam masa terdekat, OPEC merancang untuk mengadakan pertemuan dengan anggota bukan OPEC di Doha minggu depan.

Aussie Menguat Sementara Yen Melemah Dalam Sesi Asia Hari Ini!


Data Inflasi CPI Zon-Eropah Menepati Jangkaan Pasaran

Ada dua data ekonomi penting yang dikeluarkan pada petang Rabu waktu Malaysia iaitu, PMI sektor pembinaan UK dan juga data inflasi (CPI) Zon-Eropah.
Bacaan yang menjadi perhatian pasaran adalah CPI Zon-Eropah yang merekodkan bacaan sejajar dengan jangkaan pasaran.
Bacaan inflasi di 19 negara Eropah itu mencatat kadar 1.40% (YoY) pada Mac yang meningkat dari 1.10% sebelum ini. Walaupun kadar inflasi masih jauh daripada sasaran inflasi 2.0%, tetapi ahli-ahli bank pusat Eropah (ECB) telah mula mendebatkan hala-tuju kenaikan kadar faedah di masa akan datang.
 Walaupun dengan bacaan inflasi yang meningkat, tetapi ia telah dijangka oleh pasaran. Oleh itu, tidak banyak kesan kepada matawang Euro pada pukul 5 petang tadi.
Data PMI Sektor Pembinaan UK
Data PMI sektor pembinaan pada bulan Mac merosot kepada 47.0 berbanding jangkaan 50.9. Bacaan di atas 50 menunjukkan aktiviti sektor ekonomi yang berkembang, manakala kurang daripada 50 adalah sebaliknya.
Tidak banyak kesan kepada matawang GBP selepas data ini dikeluarkan pada pukul 4.30 petang tadi.